Ang’o Momiyo Jehova Nochako Kend? | Puonjruok\nOhinga mar Jarito—Gocho mar Puonjruok | Agost 2016\nSOM E Acholi Afrikaans Albanian Amharic Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Ecuadorian Dhok mar Ranyisi ma Finnish Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Mexican Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Fijian Finnish Fon Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisungu Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lithuanian Luganda Lukhonzo Lunda Luvale Macedonia Malagasy Malay Malayalam Mambwe-Lungu Marathi Maya Mbunda Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curacao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nAng’o Momiyo Jehova Nochako Kend?\n“Jehova Nyasaye nowacho niya, Ok ber mondo dhano obed kende; analosne jakony mowinjorene.”—CHA. 2:18.\nWENDE: 36, 11\nAng’o momiyo inyalo wach ni kend en mich mowuok kuom Nyasaye?\nLer ane kaka kend ne chal chakre kinde Adam nyaka e kinde Yesu.\nAng’o ma nyalo konyo Jakristo mondo ong’e ka be onego odonj e kend?\n1, 2. (a) Kend nochakore nade? (b) En wach mane ma dichwo gi dhako mokwongo ne ofwenyo e wach kend? (Ne picha man malo.)\nKEND en gima pile e ngima dhano. Ng’eyo gimomiyo Jehova ne ochako kend nyalo konyowa mondo wabed gi paro mowinjore e wi kend kendo yudo gueth mang’eny mag bedo e kend. Ka ne Nyasaye osechueyo Adam, nokelone le duto mondo ochakgi nying. Kata kamano, Adam to ne onge gi “jakony mowinjorene.” Nyasaye ne omiye nindo matut, ne okawo ng’etne achiel mi olosonego dhako, kae to okele ir Adam. (Som Chakruok 2:20-24.) Omiyo, Nyasaye ema nochako kend.\n2 Yesu nonwoyo gima Jehova nowacho e puodho mar Eden niya: “Dichwo nowe wuon mare gi min mare, mi nopadre gi chiege, kendo ji ariyogo nobed ringruok achiel.” (Mat. 19:4, 5) Bedo ni Nyasaye ne ogolo ng’et Adam ma ochueyonego dhako, nyaka bed ni ne gifwenyo ni nonego gibed gi winjruok machiegni e kindgi. Ne onge wach ketho kend, bedo jadoho, kata bedo gi dichwo mokalo achiel.\nKAKA KEND CHOPO DWACH JEHOVA\n3. Gima duong’ momiyo Nyasaye nochako kend ne en ang’o?\n3 Adam ne mor sidang’ ka ne okelne dhako, ma bang’e noluongo ni Hawa. Hawa ne dhi bedo ‘jakony mowinjore’ ne Adam. Giduto ne gidhi bedo mamor kuom chopo migepegi kaka dichwo gi dhako. (Cha. 2:18) Gima duong’ momiyo Nyasaye nochako kend ne en ni mondo dhano onyuolre opong’ piny. (Cha. 1:28) Kata bed ni nyithindo ne dhi hero jonyuolgi machal nade, pod ne nyaka giwe jonyuolgigo mondo gichak kend maggi giwegi. Dhano ne dhi pong’o piny e okang’ mowinjore kendo ne gidhi yaro tong’ mar puoth Eden ma piny duto bed paradiso.\n4. Kend mokwongo ne odhi nade?\n4 Kend mokwongo ne ok odhi maber nikech Adam gi Hawa noyiero mar ketho chik Jehova. Satan Jachien, ma en “thuol machon,” nowuondo Hawa mondo opar ni ka ochamo olemo mowuok e “yath makelo ng’eyo ber gi rach,” to ne odhi bedo gi rieko makende ma ne dhi konye yiero gima ber gi gima rach. Nikech ne ok openjo chwore gima nonego otim e wi gima Satan ne owachoneno, mano nonyiso ni ne ok omiye luor kaka wi odgi. Adam bende ne oyie chamo olemo ma Hawa ne omiye kar winjo chik Nyasaye.—Fwe. 12:9; Cha. 2:9, 16, 17; 3:1-6.\n5. Dwoko ma Adam gi Hawa ne omiyo Jehova puonjowa ang’o?\n5 Ka ne Nyasaye openjo Adam gimomiyo ne oketho chik, Adam noketo ketho kuom chiege kowacho niya: “Dhako ma nimiya mondo obed koda, en e momiya olemb yadhno, mi nachamo.” Hawa to noketo ketho kuom thuol ni ema nowuonde. (Cha. 3:12, 13) Mago ne gin mana badhruok manono! Nikech dichwo gi dhako mokwongo noketho chik Jehova, mano nomiyo gibedo joma okwong’ e wang’ Jehova. Donge timgino miyowa siem mowinjore? Mondo kend odhi maber, ng’ato ka ng’ato nyaka kaw ting’ne owuon kendo nyaka owinj Jehova.\n6. Inyalo lero nade ndiko mar Chakruok 3:15?\n6 Kata obedo ni Satan notemo chocho weche e puodho mar Eden, Jehova nochiwo geno ne dhano e wach ma nokwong kor e Muma. (Som Chakruok 3:15.) Wach ma nokorno nonyiso ni ‘koth dhako’ ne dhi ketho Satan. Kuom koro wachno, Jehova nomiyo dhano thuolo mar ng’eyo winjruok maber ma nitie e kinde gi malaike makare tara gi tara ma tiyone e polo. Ndiko nowacho bang’e ni kokalo kuom riwruok mar oganda Jehova manie polo, Jehova ne dhi oro jal moro ma ne dhi ketho Satan. Jalno ne dhi yawo ne dhano duto ma winjo Jehova yo mar yudo gima dichwo gi dhako mokwongo nolalo, ma en geno mar dak nyaka chieng’ mana kaka Jehova ne dwaro a chakruok.—Joh. 3:16.\n7. (a) Gin chandruoge mage ma osebedo e kend nyaka ne Adam gi Hawa ng’any e puodho mar Eden? (b) Muma wacho ni dichwo gi dhako onego odag nade?\n7 Ng’anyo ma Adam gi Hawa nong’anyogono nokelo chandruok e kend margi kendo e kend duto ma ne dhi bedoe bang’e. Kuom ranyisi, Hawa kaachiel gi mon duto ne dhi bedo gi rem ma mathoth sama gin gi ich kod sama ginyuol. Mon ne dhi gombo ahinya mondo chwogi ohergi, to chwo ne dhi bedo gi teko kuom mondgi kendo ne gidhi tiyo gi tekono e yo marach mana kaka waneno e kend mang’eny e ndalogi. (Cha. 3:16) Muma wacho ni chwo onego oher mondegi, to mon bende onego obolre ne chwogi. (Efe. 5:33) Ka dichwo gi dhako moluoro Nyasaye obedo gi winjruok maber e kindgi, gik ma kelo ywaruok e kend bedo matin kata inyalo tiek chuth.\nKEND KOCHAKORE E KINDE ADAM NYAKA E KINDE ATARO MAR NOA\n8. Kend ne chalo nade chakre e kinde Adam nyaka ataro e kinde Noa?\n8 Ka ne Adam gi Hawa pok otho, ne ginyuolo yawuoyi gi nyiri. (Cha. 5:4) Wuodgi mokwongo ma en Kain, bang’e nokendo achiel kuom wedenego. Nyakwar Kain miluongo ni Lamek ema Muma wacho ni nohango nyuomo mon ariyo. (Cha. 4:17, 19) Chakre kinde Adam nyaka chop kinde mar ataro e ndalo Noa, mana joma tin ema ne lamo Jehova. Moko kuomgi ne gin Abel, Enok, Noa kod joode. Muma wacho kama kuom kinde Noa: “Yawuot Nyasaye noneno nyi ji ka gin jochia: mi ne gikendo mon kuom duto ma ne giyiero.” Malaikego ne okawo del mar dhano kae to gikendo nyi dhano mi ginyuologo nyithindo ma robede miluongo ni Jo-Nefili. E wi mano, ‘timbe maricho mag dhano nogundho e piny kendo paro duto mar chunye ne rach pile.’—Cha. 6:1-5.\n9. Ang’o ma Jehova notimo ne joma richo e ndalo Noa, to gik ma notimore e kindego puonjowa ang’o?\n9 Jehova nokelo ataro e kinde Noa mondo okethgo joma richo duto. E kindego, ji nodich mana gi gik mapile moriwo kendo. Mano nomiyo ok gidewo wach ma “Noa jal ma ne yalo wach makare,” ne lando e wi kethruok ma ne biro. (2 Pet. 2:5) Yesu nopimo gik ma ne otimore e kinde Noa gi gik ma ne dhi timore e kindewagi. (Som Mathayo 24:37-39.) E kindegi, ji mathoth ok dwar winjo wach maber mar Pinyruodh Nyasaye ma ilando e piny mangima mondo ochiw neno ne ogendni duto ka pok oketh piny marachni. Puonj ma wayudo kanyo en ni ok onego wawe weche mag kend kaachiel gi pidho nyithindo ogal pachwa ma monwa fwenyo ni odiechieng Jehova okayo machiegni.\nKEND KOCHAKORE BANG’ ATARO NYAKA E KINDE YESU\n10. (a) Ogendni mang’eny ne neno nade timbe mag terruok? (b) Ibrahim gi Sara noketo ranyisi mane maber e kend margi?\n10 Kata obedo ni Noa gi yawuote adek ne ok gin jodoho, thoth ji to ne jodoho. E ogendni mang’eny, timbe mag terruok ne onya ahinya kendo ne itimogi nyaka e kuonde mag lamo. Ka ne Abram (Ibrahim) kod chiege ma Sarai (Sara) owinjo duond Nyasaye ma gidhi Kanaan, ne giyudo ka pinyno opong’ gi timbe modwanyore mag terruok ma ne ok chiw luor ne kend kata matin. Kuom mano, Jehova nong’ado ni nodhi ketho joma nodak Sodom gi Gomora nikech ne gitimo timbe ma kwero mag terruok kendo joma ne ok tim timbego bende ne oyie ayiea kodgi. Ibrahim notayo joode e yo mowinjore, to Sara bende noketo ranyisi maber kuom bolore ne chwore. (Som 1 Petro 3:3-6.) Ibrahim nokonyo wuode ma Isaka mi okendo nyako ma lamo Jehova. Isaka bende notimo mana kamano ne wuode ma Jakobo ma bang’e yawuote nobedo kwere mag dhoudi 12 mag Israel.\n11. Chike ma Nyasaye nomiyo Jo-Israel ne ritogi e yo mane?\n11 Bang’e, Jehova notimo singruok gi Jo-Israel. Nomiyogi chike ma ne tayogi e weche mopogore opogore moriwo nyaka doho. Chikego ne konyogi mondo gibed gi winjruok maber gi Nyasaye nikech chikego ne ok oyienegi mondo gikendre gi joma ne ok lam Jehova. (Som Rapar mar Chik 7:3, 4.) Ne nitie jodongo ma ne konyo ka ne chandruoge moko madongo oneno e kend. Ne nitie chike ma ne konyo ka ng’ato oterore gi ng’ama ok jaode, ka ng’ato obedo gi nyiego gi nyawadgi, kata ka ochich ni nyawadgi nganye. Ne nitie thuolo mar ketho kend, kata kamano, ne nitie gik ma ne ing’iyo kapok oyiene ng’ato timo kamano. Kuom ranyisi, ng’ato ne nyalo ketho kend ka chiege otimo “tim moro makuodo wich.” (Rap. 24:1) Kata bed ni Muma ok ler ni timbe ma kuodo wich ne gin mage, nyaka bed ni ne ok gin mana chwanyruok moko matindo tindo.—Lawi 19:18.\nKIK ITIM NE JAODI ANDHOGA\n12, 13. (a) Chwo moko ma Jo-Yahudi ne timo ne mondegi tim mane e kinde Malaki? (b) E kindegi, ka owadwa kata nyaminwa ma osebatisi oterore gi ng’at machielo, ibiro kawne okang’ mane?\n12 E kinde janabi Malaki, chwo ma Jo-Yahudi ne tiyo gi weche moko ma onge tiendgi mondo giyud thuolo mar ketho kend maggi. Chwo ma kamago ne riembo mondegi ma ne gihango mondo giyud thuolo mar kendo nyiri ma pod tindo kata mon ma ne wuok e ogendni ma ok lam Jehova. Kata mana e kinde ma Yesu ne ni e piny, chwo ma Jo-Yahudi pod ne ketho kend maggi nikech “wach moro amora.” (Mat. 19:3) Jehova Nyasaye ne osin gi ketho kend e yo ma kamano.—Som Malaki 2:13-16.\n13 E kindegi, jotich Jehova ok oyie gi timbe mag andhoga ma nyalo miyo ng’ato oketh kend mare. To nade kapo ni owadwa kata nyaminwa ma osebatisi oterore gi ng’at machielo kae to oketho kend mare mondo oyud thuolo mar kendore gi ng’at ma oteroregono? Ng’at ma kamano igolo oko e kanyakla ka ok oloko chunye gadier mondo kanyakla osik ka ler. (1 Kor. 5:11-13) Ng’atno nyaka ‘nyag olemo ma nyiso ni oseloko chunye oa e richo’ kapok odwoke e kanyakla. (Luka 3:8; 2 Kor. 2:5-10) Kata bed ni onge kinde moket ma nyaka kal eka dwok ng’at ma kamano e kanyakla, tim andhoga ma kamano ok nyal kaw akawa mayot. Gima ber en ni tim ma kamano ok timrega ahinya e kind jotich Jehova. Nyalo kawo higa achiel kata mokalo kanyo ka pok odwok ng’at ma kamano e kanyakla, mondo onyis ni oloko chunye gadier. Kata kapo ni odwoke e kanyakla, pod nyaka ochiw dwoko ma mare owuon “e nyim kom-bura mar Nyasaye.”—Rumi 14:10-12; ne The Watchtower, ma Novemba 15, 1979, ite mar 31-32.\nKEND MA TIMORE E KIND JOKRISTO\n14. Chike mag Musa ne konyo nade?\n14 Chike mag Musa notayo Jo-Israel kuom higni mokalo 1,500. Chikego ne konyogi mondo gimakre gi timbe makare sama ne giloso weche motudore gi ngima mar joot kod weche mamoko. Chikego bende notayogi nyaka e kinde ma Mesia nobiree. (Gal. 3:23, 24) Chike Musa ne tijgi orumo ka ne Yesu otho kendo Nyasaye koro nochako chenro moro manyien. (Hib. 8:6) E chenro manyienno, moko kuom gik ma chik Musa noyiego koro ne olornegi chuth.\n15. (a) En rang’iny mane ma Jokristo onego oluw kodok korka weche mag kend? (b) Gin ang’o ma Jakristo nyaka par kapok oyiero mar ketho kend mare?\n15 Ka ne Yesu dwoko Jo-Farisai moko ma ne wacho ni chik Musa noyienegi riembo mon, nowacho ni ‘mano ok e kaka nosebedoga a chakruok.’ (Mat. 19:6-8) Omiyo, Yesu nonyiso ni rang’iny ma Nyasaye noketo e wach kend e puodho mar Eden ema Jokristo onego oluw. (1 Tim. 3:2, 12) Nikech joma okendore gin “ringruok achiel,” onego bed ni gidak kanyachiel. Hera ma giherogo Nyasaye kendo ma giherorego e kindgi miyo gimedo bedo gi winjruok maber. Kapo ni ng’ato oketho kend mare e nyim sirkal to jaode ok odonjo e tim terruok, ng’at ma oketho kendno ok ni thuolo kendore gi ng’at machielo. (Mat. 19:9) En adier ni ng’ato nyalo yiero mar ng’wono ne jaode ma oterore kapo ni oloko chunye gadier, mana kaka janabi Hosea ne otimo ne jaode ma Gomer. E yo ma kamano, Jehova bende nong’wono ne Jo-Israel ma noloko chunygi bang’ donjo e timbe mag lamo nyiseche manono. (Hos. 3:1-5) E wi mano, ka ng’ato ong’eyo ni jaode odonjo e tim terruok to onindo gi jaode ma oteroreno, timo kamano nyiso ma onge kiawa ni oseng’wono ne jaodeno kendo koro Muma ok miye thuolo mar ketho kendgino.\n16. Yesu nowacho ang’o kuom joma oyiero mar weyo donjo e kend?\n16 Bang’ ka Yesu ne osewacho ni Jokristo onge gi thuolo mar ketho kend margi mak mana ka ng’ato kuomgi oterore, nowuoyo kuom ‘joma nigi mich’ mar dak ma ok gidonjo e kend. Nomedo wacho niya: “Ng’at ma nyalo rwako kit ngima ma kamano, mondo otim kamano.” (Mat. 19:10-12) Jokristo mang’eny oseyiero mar weyo donjo e kend mondo giket pachgi e tiyo ne Jehova. Wapwoyo ahinya owete gi nyiminewa ma timo kamano.\n17. En ang’o ma nyalo konyo Jakristo mondo ong’e ka be onego odonj e kend?\n17 Donjo e kend kata weyo timo kamano, en yiero mar ng’ato owuon. Ng’at ma yiero mar dak ma ok okendo kata okende nyaka non kabe en gi michno. Jaote Paulo nowacho ni ng’ato nyalo weyo ma ok odonjo e kend, mak mana ni nomedo niya: “Nikech tim terruok onya, ber mondo dichwo ka dichwo obed gi chiege owuon kendo dhako ka dhako obed gi chwore owuon.” Paulo nochomo wi wachno kama: “Kapo ni gionge gi ritruok, gidonj e kend nimar ber donjo e kend kar owruok gi gombo.” Donjo e kend nyalo konyo ng’ato mondo kik owe gombo mar nindruok omi odonj e tim terruok kata tim mar tugo gi duong’ne e tieko gombono.E wi mano higni ma ng’ato nigo sama odonjo e kend bende en gima duong’, nimar Paulo nowacho niya: “Ka ng’ato neno ni ok owuoth mowinjore nikech pok odonjo e kend, kendo ka osekalo higni ma rowere thiewoe, koro ma e gima onego otimre: Otim gima odwaro; ok otimo richo. Odonj e kend.” (1 Kor. 7:2, 9, 36; 1 Tim. 4:1-3) Kata kamano, ng’ato ok onego odonj e kend mana nikech gombo ma onyalo bedogo ka pod en rawera. Nyalo bedo ni pok otegno moromo mondo ochop ting’ ma dwarore e kend.\n18, 19. (a) Kend mar Jokristo onego ochakre nade? (b) Sula ma luwo mae biro wuoyo e wach mane?\n18 Kend mar Jokristo onego ochakre gi dichwo gi dhako ma ochiwore ne Jehova kendo ma ohere gi chunygi duto. Joma dwaro kendorego bende onego bed ni oseherore ma chopo kama koro gineno ni gikendre mondo gidag kanyachiel. Onge kiawa ni Jehova biro guedhogi nikech giyiero mar kendore “mana kuom Ruoth.” (1 Kor. 7:39) Kend margi biro dhi maber mana ka gidhi nyime luwo puonj manie Muma.\n19 Sula ma luwo mae biro lero kaka puonj manie Ndiko nyalo konyo joma okendore mondo onyagre gi pek ma nitie e ‘ndalo mag gikogi,’ ma chwo gi mon mang’eny nigi kido ma ok nyal miyo kend odhi maber. (2 Tim. 3:1-5) Jehova osemiyowa Muma ma oting’o weche duto ma nyalo konyowa mondo kend magwa odhi maber kendo wabed mamor sama wadhi nyime wuotho kanyachiel gi joge e yo ma terowa e ngima mochwere.—Mat. 7:13, 14.\nSIGAND NGIMA Kaka Chuny mar Chiwo Nokelona Mor\nGik Manyalo Miyo Kend Odhi Maber\nMany Gima Ber Moloyo Dhahabu\nBe Ineno Gimomiyo Onego Itim Dongruok?\nBe Ineno Gimomiyo Onego Itieg Jomoko?\nMOA E GIWA MACHON “Ayudo Nyak Makelo ne Jehova Pak”\nText Yore mag golo buge mag digital OHINGA MAR JARITO—GOCHO MAR PUONJRUOK Agost 2016\nOHINGA MAR JARITO—GOCHO MAR PUONJRUOK Agost 2016\nKend En Mich Moa Kuom Nyasaye ma Jahera


Zaburi 81 - Holy Bible [Luo Bible 2020] - (Zab 81)\nKuom jatend wer. Wer mower kaluwore gi Gitith. Mar Asaf. Weruru matek gi mor ne Nyasaye mamiyowa teko, gouru koko matek ne Nyasach Jakobo!\nChakuru wer, yiekuru oyieke; gweluru nyatiti gi asili mamit.\nGouru tung im ka dwe manyien ochakore, ma en ka dwe osetegno, e odiechiengʼ mar Nyasiwa mogen.\nMa en gima ochuno jo-Israel; chik ma Nyasach Jakobo nogolo.\nKane Nyasaye mirima omako gi jo-Misri, to ne ogure kaka chik ne Josef. Ne awinjo dwol ma ok angʼeyo kuma oaye kawacho kama:\n“Ne agolo tingʼ mapek e gokgi, mi lwetgi nogony e tingʼo atonge.\nNe iluongo ka in e chandruok mi akonyi, ne adwoki gi ei boche polo, kendo ne atemi e tie pige mag Meriba. Sela\n“Winjuru wach, yaye joga, to abiro siemou, abiro siemou ka uikoru mar winja, yaye Israel.\nKik ubed gi nyasaye ma wendo e dieru, kendo kik ukulru ne nyasaye ma ukia.\nAn Jehova Nyasaye, ma Nyasachu, mane ogolou Misri. Ngʼamuru dhou malach mondo apongʼe.\n“To joga nodagi winjo dwonda kendo Israel nodagi timo kaka achikogi.\nOmiyo ne aweyogi nikech chunygi ne tek, kendo negiluwo yoregi giwegi.\n“Ka dine joga yie winja, ka dine Israel yie lu yorena,\nmano kaka dine atieko wasikgi piyo piyo kendo dine agoyo joma kedo kodgi gi lweta!\nJoma ochayo Jehova Nyasaye dine okulorene gi luoro, kendo kum margi osiko nyaka chiengʼ.\nTo un dine apidhou gi ngano maber mogik, kendo dine aromou gi mor kich ma athodho e lwanda.”


Kolosai 3 - Holy Bible [Luo Bible 2015] - (Kolosai 3)\nOsechieru kaachiel gi Kristo ua kuom joma otho, omiyo nyaka uket chunyu kuom gik man malo, kuma Kristo obetie e bat korachwich mar Nyasaye.\nChomuru parou kuom gik man malo, to ok kuom gik mag piny,\nnikech usetho, kendo ngimau koro osepand gi Kristo kuom Nyasaye.\nKristo e ngimau maradier, kendo ka ochako oduogo, to un bende unubi kode e duong’ne maler.\nEmomiyo neguru dhano machon gi timbene duto mag piny ka, kaka terruok, gi dwanyruok, gi hera marach, gi gombo marach, kod ich lach ma en mana lamo nyiseche manono,\nnikech weche ma kamago ema miyo Nyasaye olo mirimbe kuom joma otamore yie kuome.\nUn bende ne uluwo timbe ma kamago e ngimau machon.\nKik ng’ato wuond wadgi, nimar uselonyo dhano machon gi timbene,\nmi urwako dhano manyien mamedo doko manyien pile, mondo obed machal gi kit jachwechne, mi omi ung’e Nyasaye chuth.\nE ngimau manyienni, onge ja-Yahudi kata ng’ama ok ja-Yahudi; onge ng’ama oter nyangu kata ng’ama ok oter nyangu. Kendo onge misumba kata ng’ama ni thuolo. Bende onge ng’ama ok osomo gi jamaranda. To Kristo en duto kendo kuom duto.\nEmomiyo, kaka Nyasaye oseyierou mondo ubed joge owuon mohero, nyaka ubed gi miwafu, gi ng’wono, gi bolruok, gi muolo kod horuok.\nBeduru jogo ma ng’wono ni joma timonigi marach, to kik ubed joma mako sadha gi jowadgi. Ruoth oseweyonu richou, omiyo un bende nyaka uwe ni joma timonu marach.\nKue ma Kristo chiwo ema mondo obed jang’ad bura e chunyu, nikech kue nogo ema ne Nyasaye oseluongoue kaachiel e ringruok achiel. Omiyo gouru erokamano mogundho.\nWach Kristo, gi gueth duto mokelo, mondo odag e chunyu. Puonjreuru kendo jiwreuru gi rieko duto. Weruru mamit e chunyu ni Nyasaye, kugoyone erokamano gi wende Zaburi gi wende pak kod wende mag chuny.\nGimoro amora ma uwacho kata utimo onego obedi e nying Ruoth Yesu, kugoyoni Nyasaye Wuoro erokamano e nyinge.\nUn mon, winjuru chwou, nimar mano e gima joma obedo kuom Ruoth onego tim.\nUn chwo, heruru mondu, kendo kik ubed mager kodgi.\nUn nyithindo, winjuru jonywolu e weche duto, nikech mano ema long’o ni Nyasaye, kendo en gima joma obedo kuom Kristo onego tim.\nUn wasumbini bende, winjuru chutho ruodhiu mae pinyni, kendo ka utiyo, to kik uti mana ni mondo ji oneu, ka gima udwaro bedo malong’o ni ji, to keturu chunyu e tichu, nikech uluoro Ruoth\nGimoro amora mutimo, to timuru gi chunyu duto, mana ka gima utiyo ni Ruoth, to ok ni dhano,\nkung’eyo ni Ruoth ema nomiu pok mosesingore ni joge, nimar Kristo e Ruoth mutiyone.\nNg’at matimo marach kata da bed ni en ng’ama nadi, noyud pok kuom rach mosetimo, nikech Nyasaye yalo ji duto mana machalre, ka ok odewo wang’ ng’ato.


Jojo Feat Bow Wow Baby Download Mp3 [5.47 MB] | Music Box\nList of Jojo Feat Bow Wow Baby Download\nReviewed by Walter on Wednesday September 19 2018 ★ 91 out of 97 based on 29 user ratings\nFree Jojo Feat Bow Wow Baby Download Download Mp3 ● Free Mp3 Jojo Feat Bow Wow Baby Download ● Mp3 Downloader Jojo Feat Bow Wow Baby Download Free Download ● Mp3 Download Jojo Feat Bow Wow Baby Download Mobile ● Download Free Jojo Feat Bow Wow Baby Download Music Online ● Mp3 Jojo Feat Bow Wow Baby Download Songs Free Download ● Mp3 Download Jojo Feat Bow Wow Baby Download Youtube.\njojo's baby it's you ft. bow wow with lyrics and download link\nJoJo - Baby It's You ft. Bow Wow (Official Music Video)\nJojo ft Bow Wow -Baby it's you\n• Charice - Pyramid [featuring Iyaz] (Video)\n#JojoFeatBowWowBabyDownload #JojoFeatBowWowBabyDownloadMp3 #JojoFeatBowWowBabyDownloadRingtone #JojoFeatBowWowBabyDownloadVideo #JojoFeatBowWowBabyDownloadMp4 #JojoFeatBowWowBabyDownloadLyrics #JojoFeatBowWowBabyDownloadChord #Mp3 #FreeMp3 #FreeMp3Download


Tich Joote 24 | Muma e Intanet | New World Translation (1984)\nTich Joote 24:1-27\nWeche modonjnego Paulo (1-9)\nPaulo wacho ma kore e nyim Feliks (10-21)\nOwe yal buch Paulo nyaka bang’ higini ariyo (22-27)\n24 Ndalo abich bang’e, Anania jadolo maduong’ ne olor kuno gi jodongo moko kod jal ma nyinge Tetulo ma ne wuoyo e lo oganda, mi ne gidonjo ne Paulo ir gavana. 2 Kane oluonge, Tetulo nochako donjone kowacho niya: “Nimar sani wan gi kuwe mogundho kokalo kuomi, kendo lokruok timore e kind ogandani nikech riekoni, 3 bende, wamor ahinya gi wechego kinde duto kendo kuonde duto, A Feliks, in moluor moloyo. 4 To mondo kik amed kethoni seche, asayi ni iwinjwae machuok kuom ng’wononi. 5 Nimar wasenwang’o ni ng’atni en jakel koko kendo omiyo Jo-Yahudi duto manie piny mangima ng’anjo ne sirkal, kendo otelo ne kidieny moro mar din mar Jo-Nazareth. 6 Bende, notemo dwanyo hekalu, omiyo ne wamake. 7 —— 8 Ka in iwuon inone, ibiro ng’eyo adiera mar wechego duto ma wadonjonego.” 9 Eka Jo-Yahudi bende ne oriwore kode e donjo ne Paulo ka giramo ni wechego ne gin adier. 10 Ka gavana nogwelo Paulo mondo owuo, Paulo nowacho kama: “Nikech ang’eyo maber ni isebedo jang’ad-bura mar ogandani kuom higni mogwaro, aikora chiwo dwoko ma kora kuom wachni. 11 Mana kaka in iwuon inyalo nono mondo ing’e, ndalo 12 pok okalo nyaka ne aidh Jerusalem mondo alem; 12 to ne giyuda ka ok amin wach gi ng’ato ang’ata ei hekalu, kendo ne ok athuw oganda mondo obed gi koko, kata e sunagogi, kata e taon mangima. 13 Bende, ok ginyal siro weche ma gidonjonago kuomi sani. 14 Kata kamano, nitie gimoro ma daher yiego, ma en ni, an atiyo ne Nyasach kwerena ka luwore gi kit lamo ma giluongo ni kidieny mar dinno, nimar ayie kuom weche duto manie Chik kod mondik e weche Jonabi. 15 Kendo an gi geno kuom Nyasaye, ma en geno ma gin bende giyiego, ni chier nobedie mar joma kare gi joma ok kare. 16 Mano e momiyo kinde duto atemo matek mondo asik ka an gi chuny maler ma onge bura e nyim Nyasaye kod dhano. 17 Koro bang’ higni moko mogwaro, ne abiro mondo akel ne ogandawa mich mag konyo jochan, kendo mondo agol chiwo mag misango. 18 Ka noyudo atimo gigo, ne ginwang’a e hekalu ka bende aler ka luwore gi chik, to ne ok an gi oganda mar ji, kendo onge kata koko ma ne akelo. To kanyo ne nitie Jo-Yahudi moko moa e alwora mar Asia 19 ma a onego obed ni gin e nyimi kae mondo gidonjna, ka dipo ni adier gin gi wach moro amora koda. 20 Kata we joma ni kae mondo owach giwegi gima rach ma ne giyudo kuoma kane achung’ e nyim buch Sanhedrin, 21 ka ok en mana nikech gimoro achiel ma ne awacho sama ne achung’ e diergi niya: ‘Wach chier mar joma otho e momiyo sani ing’adona bura!’” 22 Kata kamano, nikech Feliks nong’eyo e yo malong’o weche motudore gi Yorno,* nochoro wachgino nyime, kowachonegi kama: “Sa asaya ma Lisio jatend-jolweny* olor kae, eka abiro ng’ado wecheugi.” 23 Eka nochiko jatend-askeche* ni mondo oket Paulo e bwo tuech to ma ok oridne ahinya, kendo mondo kik ogeng’ joge mobiro konye kuom gik mochando. 24 Ndalo moko bang’e, Feliks nobiro ka en gi Drusila chiege, ma ne en nya Jo-Yahudi, kae to nooro wach mondo okel Paulo, mi nowinje kowuoyo e wi yiene kuom Kristo Yesu. 25 To sama Paulo ne wuoyo kuom wach tim makare, gi ritruok, kod wach chieng’ bura ma biro, luoro nomako Feliks mi nowachone niya: “Koro sani inyalo dhi, to ka anwang’o thuolo moro, abiro luongi kendo.” 26 Gie kindeno bende, noparo ni Paulo ne dhi miye pesa. Kuom mano, ne ojaluongo Paulo ding’eny mondo owuo kode. 27 To ka higni ariyo noserumo, Pokio Festo nochako locho kar Feliks; to nikech Feliks ne dwaro moro Jo-Yahudi, noweyo Paulo e od tuech.\n^ Tiende ni, kit ngima mar Jokristo kod puonj ma giluwo.\n^ Jatelo ma askeche lweny 1,000 ni e bwoye.


Mathayo 1 | MLM Bible | YouVersion\nNonro mar anywola mar Yesu\n1Ma e kaka anywola mar Yesu Kristo ma wuod Daudi kendo wuod Ibrahim chalo:\n2Ibrahim ne en wuon Isaka,\nIsaka ne en wuon Jakobo,\nto Jakobo ne en wuon Juda gi owetene.\n3Juda ne en wuon Perez gi Zera, ma min-gi ne en Tamar,\nPerez ne en wuon Hezron,\nHezron ne en wuon Ram,\n4to Ram ne en wuon Aminadab.\nAminadab ne en wuon Nashon,\nNashon ne en wuon Salmon,\n5Salmon ne en wuon Boaz, ma min-gi ne en Rahab.\nBoaz ne en wuon Obed ma min-gi ne en Ruth,\nObed ne en wuon Jesse,\n6to Jesse ne en wuon Ruoth Daudi.\nDaudi ne en wuon Solomon, ma min-gi, kane pok Daudi okawe, ne en chi Uria,\n7Solomon ne en wuon Rehoboam,\nRehoboam ne en wuon Abija,\nto Abija ne en wuon Asa.\n8Asa ne en wuon Jehoshafat,\nJehoshafat ne en wuon Jehoram,\nJehoram ne en wuon Uzia,\n9to Uzia ne en wuon Jotham,\nJotham ne en wuon Ahaz,\nAhaz ne en wuon Hezekia,\n10to Hezekia ne en wuon Manase.\nManase ne en wuon Amon,\nAmon ne en wuon Josia,\n11kendo Josia ne en wuon Jekonia gi owetene, e kinde mag twech e piny Babulon.\n12Bangʼ twech e Babulon:\nJekonia ne en wuon Shealtiel,\nShealtiel ne en wuon Zerubabel,\n13Zerubabel ne en wuon Abihud,\nto Abihud ne en wuon Eliakim.\nEliakim ne en wuon Azor,\n14Azor ne en wuon Zadok,\nZadok ne en wuon Akim,\nto Akim ne en wuon Eliud.\n15Eliud ne en wuon Eleazar,\nEleazar ne en wuon Mathan,\nMathan ne en wuon Jakobo,\n16to Jakobo ne en wuon Josef mane chwor Maria mane onywolo Yesu, miluongo ni Kristo.\n17Kamano tienge duto mane nitie chakre Ibrahim nyaka Daudi ne gin apar gangʼwen; to chakre Daudi nyaka ndalo twech e Babulon ne tienge apar gangʼwen kendo chakre ndalo twech nyaka kinde mag Kristo bende ne tienge apar gangʼwen.\n18Kama e kaka nywol mar Yesu Kristo notimore: Noyudo min mare ma Maria osesingi ne Josef mondo okende, to kane pok gibedo kaachiel, noyude ka en gi ich kuom Roho Maler. 19Nikech Josef chwore ne en ngʼat makare, kendo ne ok odwar ni okuod wiye e nyim ji, omiyo nochano e pache mar weye ma lingʼ-lingʼ.\n20To bangʼ paro mar timo kamano, Malaika mar Ruoth nofwenyorene e lek mowachone niya, “Josef wuod Daudi, kik iluor dhi gi Maria dala kaka chiegi, nikech gima otingʼo e iye owuok kuom Roho Maler. 21Obiro nywolo wuowi, kendo nyaka imiye nying ni Yesu, nikech obiro waro joge kogolo e richo.”\n22Magi duto notimore mondo ochop gima ne Ruoth owacho gi dho janabi niya, 23“Nyako ngili biro mako ich minywol wuowi, mi nigiluonge ni Imanuel”#1:23 Isa 7:14 (tiende ni, “Nyasaye ni kodwa”).\n24Kane Josef ochiewo gokinyi, notimo gima malaika mar Ruoth nochike mondo otim, kendo nokawo Maria odhigo dala mobedo chiege. 25To ne ok oriwore kode nyaka bangʼ kane osenywolo nyathi ma wuowi kendo nomiye nying ni Yesu.\nMuma Maler Mar Nyasaye, Motingʼo Loko Manyien™\nWeg Loko © 1980, 2002, 2003, 2020 otim gi Biblica, Inc.\nMItiyo kode gi thuolo moa kuom Biblica, Inc. Biblica, Inc. nigi ratiro duto e piny mangima.\nHoly Bible, New Luo Translation™\nCopyright © 1980, 2002, 2003, 2020 by Biblica, Inc.\nLearn more about Motingʼo Loko Manyien


Wasik ka Wariwore Kaka Giko Medo Kayo Machiegni | Puonjruok\n“Wan fuond ringruok achiel.”—EFE. 4:25.\nEn tim mane marach ma rowere ok onego obedgo, to nikech ang’o?\nAng’o momiyo onego wasik ka wariwore kaachiel?\nInyalo nyiso nade ni in achiel kuom joma nie “fuond ringruok achiel”?\n1, 2. En ang’o ma Nyasaye dwaro mondo jotichne duto ma lame otim bed ni gin rowere kata joma hikgi oniang’?\nDIBED ni in rawera? Kapo ni en kamano, bed gadier ni Jehova ogeni ahinya kaka achiel kuom rombene manie kanyakla duto e piny. E pinje mang’eny thoth joma ibatiso gin rowere. En gima jiwowa ahinya ni thoth rowere oseyiero tiyo ne Jehova ka giriwore gi Jokristo mamoko.\n2 Ka in rawera, be imor bedo gi rowere weteni? Wageno ni en kamano. En adier ni bedo gi mbeseni nyalo mori. Kata kamano bed ni in rawera kata hiki oseniang’, kendo kata bed ni ne ipon kanye, Nyasaye dwaro ni waduto wariwre e lame. Jaote Paulo nondiko ni Nyasaye “dwaro mondo ji duto okwo, kendo ging’e adiera chuth.” (1 Tim. 2:3, 4) Bug Fweny 7:9 wacho ni jotich Nyasaye owuok e “pinje duto, gi dhoudi duto, gi ogendini duto, gi dhok duto.”\n3, 4. (a) En paro mane ma thoth rowere nigo e kindegi? (b) En paro mane ma winjore gi gima bug Jo Efeso 4:25 wacho?\n3 Nitie pogruok maduong’ ahinya e kind rowere ma tiyo ne Jehova kod rowere mamoko maok tine. Thoth joma ok tine Jehova oherore giwegi kendo gidich mana gi gik manyalo konyogi giwegi. Nikech rowere manie tieng’ ma wantiereni oherore kamano, jotim nonro luongogi ni “Generation Me,” tiende ni tieng’ moketo mana dwachgi nyime. Kaka girwakore kod kaka giwuoyo nyiso ni ok gihero joma hikgi oseniang’ kendo ginenogi ka “joma ndalogi osekalo.”\n4 Mano e chuny kata paro molworowa. Nikech mano, rowere ma tiyo ne Jehova nyaka tim kinda mondo gikwed chunyno kendo mondo gine gik moko kaka Nyasaye nenogi. Nochuno jaote Paulo osiem Jokristo mokwongo mondo otang’ gi “chuny ma tiyo . . . kuom jogo ma dagi,” ma kinde machon Jokristo mokwongogo ‘nowuothoe.’ (Som Jo Efeso 2:1-3.) Rowere duto ma kwedo chuny ma kamano kendo moriwore gi Jokristo wetegi onego opuo ahinya. Paro ma kamano winjore gi weche ma ne Paulo owacho ni “wan fuond ringruok achiel.” (Efe. 4:25) Kaka giko piny marachni medo kayo machiegni, e kaka wan bende onego wamed tiyo ka wariwore. We wane ane ranyisi moko e Muma ma biro konyowa ng’eyo kaka en gima dwarore mondo wasik ka wariwore.\nNE GISIKO KA GIRIWORE\n5, 6. En puonj mane ma wayudo ma nyiso ni onego wasik ka wariwore kaka Lut gi nyige notimo?\n5 E kinde machon, Jehova ne konyo jotichne sama giriwore mondo gikonyre e kinde ma chandruoge ochomogi. Jotich Jehova duto me kindegi, bed ni gin rowere kata jogo ma hikgi oseniang’ nyalo puonjore kuom ranyisi ma yudore e Muma. Achiel kuom ranyisigo en gima notimore ne Lut.\n6 Ngima Lut kod joode ne ni e kind akuru gi asumbi nikech ne idhi keth Sodom, kama ne gidake. Nyasaye notiyo gi malaika mondo onyis Lut oringi odhi e got konyise kama: “Reti iwar ngimani.” (Chak. 19:12-22) Lut nowinjo wach kendo nyige ariyo noriwore kode mi giringo gia e dala ma ne idhi kethno. Gima lit en ni moko kuom wedegi gi osiepegi nodagi winjo wach. Muma wacho ni Lut “nobedo ni ochene ka ng’a mocharogi,” tiende ni ne giparo ni otugo kodgi. Mano nomiyo githo. (Chak. 19:14) Lut kende gi nyige ariyo ma nomakore kode e ma notony.\n7. Ere kaka Jehova nokonyo Jo-Israel kane ginyiso chuny mar riwruok sama ne iresogi ka giwuok Misri?\n7 Ne ane ranyisi machielo. Kane Jo-Israel wuok Misri, ne ok giwuok ka gin grube mopogore opogore ka moro ka moro ochomo yore. Ka Musa “norieyo luete kuom nam” kendo ka Jehova nopogo nam, Musa ok nokalo kende ng’ato achiel, kendo ok Jo-Israel manok kende e ma nokalo kode. Kar mano, nikech Jehova e ma ne ritogi, ogandano duto nokalo nam. (Wuok 14:21, 22, 29, 30) Ne ginyiso ni giriwore kendo “oganda ma moko mayore” ma ne ok Jo-Israel noriwore kodgi. (Wuok 12:38) Onge kaka jomoko ne nyalo pogore. Kuom ranyisi rowere ne ok nyal luwo yo ma giparo ni bernegi. Donge timo kamano ne nyalo bedo tim fuwo kendo miyo kik Jehova ritgi?—1 Kor. 10:1.\n8. E kinde Jehoshafat, ere kaka jotich Nyasaye nonyiso ni giriwore?\n8 E ndalo Ruoth Jehoshafat, “oganda mang’ongo” mar wasik jotich Nyasaye ma nodak machiegni kodgi, nomonjogi. (2 Weche 20:1, 2) Gima ber en ni jotich Nyasaye ne ok otemo loyo jowasigugo gi tekogi giwegi. Kar mano ne gikwayo Jehova kony. (Som 2 Weche mag Ndalo 20:3, 4.) Kendo ok ne gitimo kamano ng’ato achiel achiel kaka ne ng’ato neno ni berne. Muma nyisowa niya: “Juda duto nochung’ e nyim Jehova, kod jogi matindo, mondgi, kod nyithindgi.” (2 Weche 20:13) Giduto joma dongo gi joma tindo ne giriwore e yie achiel mondo giluw kaka Jehova ne chikogi, kendo Jehova noresogi e lwet jowasikgi. (2 Weche 20:20-27) Donge ma en ranyisi maber ma nyiso kaka wanyalo nyagore gi pek moko ka wan jotich Nyasaye?\n9. En ang’o ma wanyalo puonjore kuom kaka Jokristo mokwongo ne oriwore e lamo?\n9 Jokristo mokwongo nong’ere kaka joma oriwore e lamo achiel. Kuom ranyisi, kane Jo-Yahudi gi joma ok Jo-Yahudi obedo Jokristo, ne gisiko “e puonj joote, kendo e lalruok kaachiel, kendo e ng’ingo makati, kendo e lemo.” (Tich 2:42) Yo ma ne giriworego nonenoro ayanga kinde ma ne isandogi, kendo mano e kinde ma ne dwarore ni giriwre moloyo. (Tich 4:23, 24) Donge en adier ni kinde mag chandruok e kinde monego wasik ka wariwore?\nRIWREURU KAKA ODIECHIENG JEHOVA MEDO KAYO MACHIEGNI\n10. En kinde mane ma Jokristo biro dwarore ni oriwree moloyo?\n10 Odiechieng’ malich ma pok ne one chiegni. Janabi Joel nokoro ni obiro bedo “ndalo mar mudho kendo matiptip.” (Joel 2:1, 2; Zef. 1:14) Biro dwarore ni jotich Nyasaye oriwre. Par weche ma ne Yesu owacho niya: “Piny moro amora ma joge opogore e kindgi giwegi ok nyal betie.”—Math. 12:25, The Bible in Luo, 1976.\n11. Weche manie Zaburi 122:3, 4 inyalo pim nade gi jotich Nyasaye e kindegi? (Ne picha manie chak sulani.)\n11 Kaka giko mar pinyni medo kayo machiegni, biro dwarore ni wariwre. Yo ma wabiro riworego inyalo pim gi udi ma ne oger e dala mar Jerusalem machon. Nikech udigo ne oger machiegni machiegni, nomiyo jandik-zaburi moro owacho ni Jerusalem en “dala maduong’ modich gi udi.” Yo ma nogergo udigo ne nyalo miyo joma odak e igi omire rit kendo gikonyre. E wi mano, udigo ne nyiso kaka ogandano noriwore tiyo ne Jehova kinde ma “libembini mag Jehova” ne chokore kanyachiel mondo gilame. (Som Zaburi 122:3, 4.) E kindegi, dwarore ni wasik ka wan machiegni mana ka “dala maduong’ modich gi udi,” kendo mano e gima biro dwarore ni watim e kinde marach mokayo machiegni.\n12. En ang’o ma biro konyowa kinde ma ibiro monjie jotich Nyasaye?\n12 Ang’o momiyo biro dwarore ahinya ni wariwre e kindego? Bug Ezekiel sula mar 38 nokoro ni “Gog, manie piny Magog” biro monjo jotich Nyasaye. Mano ok e kinde monego gimoro amora opogwae. E ndalogo, ok bi bedo gima nyiso rieko manyo kony koa kuom piny. Kar mano, wabiro gombo bedo machiegni gi owetewa. Mano koro ok nyis ni wabiro tony mana nikech wariwore gi jomamoko. Jehova gi Wuode biro reso mana joma luongo nyinge kogologi e masira ma nobedie ndalogo. (Joel 2:32; Math. 28:20) Kata kamano, be iparo ni joma ok osebedo koriwore gi jotich Nyasaye ibiro resi?—Mika 2:12.\n13. En puonj mane ma rowere moluoro Nyasaye yudo kuom gik mwasepuonjore chop kae?\n13 Donge koro en gima nenore maler ni ok en gima ber ka rowere opogore kendgi giwegi? Wachomo kinde ma biro dwarore ni wariwre kendo wakonyre waduto. Kendo mano oriwo ji duto bed ni ng’ato en rawera kata hike oseniang’. Ee, magi e kinde monego wapuonjre tiyo kaachiel kendo ka wariwore, nikech mano biro konyowa e kinde mokayo machiegnini ma biro dwarore ni wariwree moloyo.\n“FUOND RINGRUOK ACHIEL”\n14, 15. (a) Jehova nigi paro mane sama otiego rowere gi joma ok rowere? (b) Jehova chiwonwa puonj mage mondo wasik ka wariwore?\n14 Jehova konyowa mondo watine gi “chuny achiel.” (Zef. 3:8, 9) Otiegowa ne kinde mabiro ma obiro chopoe dwache mochwere. Mano oriwo timo ang’o? Ochano mondo “oriw gik moko duto kaachiel e Kristo.” (Som Jo Efeso 1:9, 10.) Odwaro mondo chuech duto me piny gi polo oriwre e tiyone, kendo onge gima nyalo mone timo mano. Donge wachni konyi ka in rawera mondo ine gimomiyo onego iti kaachiel gi riwruok mar oganda Jehova?\n15 Jehova puonjowa mondo wariwre e kindegi, kendo mano biro konyowa mondo wabi wasik ka wariwore nyaka chieng’. Muma jiwowa nyadinwoya ni ‘wakonyre kaachiel,’ ‘waherre ng’ato gi ng’ato,’ ‘wahore ng’ato gi ng’ato,’ kendo mondo ‘watiegre.’ (1 Kor. 12:25; Rumi 12:10; 1 Thes. 4:18; 5:11) Jehova ong’eyo ni Jokristo gin joma orem, kendo mano nyalo miyo siko ka wariwore obed gima tek. Omiyo dwarore ni kinde duto ‘wawere richo ng’ato gi ng’ato.’—Efe. 4:32.\n16, 17. (a) Achiel kuom gimomiyo wan gi chokruoge mag Jokristo en mane? (b) Rowere nyalo puonjore ang’o e wi Yesu kane pod en rawera?\n16 Jehova bende omiyowa kanyakla mar Jokristo mondo okonywa siko ka wariwore. Kinde mang’eny wajasomo weche ma jiwowa e bug Jo Hibrania 10:24, 25. Achiel kuom gimomiyo wabedo gi chokruoge en ni “ng’ato ka ng’ato opar owadgi mondo wami hera gi timbe mabeyo omedre.” Kata kamano, gima duong’ momiyo olos chenro mar bedo gi chokruoge en ni mondo ‘wajiwre ng’ato gi ng’ato, moloyo to ka koro waneno ni chieng’no sudo machiegni.’\n17 Kane Yesu pod en rawera, noketonwa ranyisi maber mar kawo mapek wach chokruoge. Kane ojahigni 12, jonyuolne ne odhi kode e chokruok moro maduong’. Chieng’ moro nolal, ok ni nikech nobayo abaya gi rowere wetene, to nikech ne en e hekalu kowuoyo e wi weche Nyasaye gi jopuonj din kendo kanyo e kama Josef gi Mariam noyudee.—Luka 2:45-47.\n18. Ere kaka lamo magwa nyalo konyowa mondo wamed siko ka wariwore?\n18 Mopogore gi hero jowetewa kendo bedo kodgi kaachiel e chokruogewa mag Jokristo, wanyalo lemonegi bende. Sama wanyiso Jehova achiel kachiel kaka dwaher ni mondo okony owetewa, mano paronwa kaka onego wadewgi. Mano ok nyis ni Jokristo madongo kende e ma onego otim kamano. Kapo ni in rawera, be itiyo gi yorego mondo imed sudo machiegni gi owete gi nyimineni? Timo kamano nyalo konyi imed bedo gadier ni ok bi kethi kinde ma ikethoe piny marachni.\nWaduto wanyalo lemo ne Jokristo wetewa (Ne paragraf mar 18)\nWANYISURU NI “WADUTO WAN FUONDE MAG JOWADWA”\n19-21. (a) En yo mane makende ma wanyisogo ni “wan fuonde mag jowadwa”? Chiw ane ranyisi. (b) En puonj mane ma wanyalo yudo ka luwore gi gima owete moko notimo ka masira noyudo jowetegi?\n19 Oganda Jehova luwo puonj ma yudore e bug Jo Rumi 12:5 ma wacho ni “waduto wan fuonde mag jowadwa.” Wanyalo neno mano sama masira moro oyudo Jokristo wetewa. E dwe mar Desemba e higa mar 2011, kodh yamo moro nochue matek e chula mar Mindanao e piny Philippine, mi pi otak e chulano. E otieno achiel, ute mokalo 40,000 ne pi oimo, moriwo nyaka ute owetewa mathoth. Kata kamano, ofis ma kuno nowacho ni “kata kane pok komiti mar chiwo kony okawo okang’, Jokristo wetewa moa kuonde mamoko nosechako oro kony.”\n20 E wi mano, kane piny oyiengni Japan moyiengo nyaka bwo nam (tsunami), owete gi nyimine mang’eny nolalo gigegi mathoth. Moko kuomgi nodong’ mana gi lwetgi nono. Nyaminwa Yoshiko ma ode nokethore chuth, nodak kilomita 40 kowuok e Od Romo. Nowacho niya: “Bang’ masirano, ne wawuoro ahinya ka kinyne jarit-alwora kod owadwa machielo nobiro manyowa.” Nomedo wacho kama kobuonjo: “Ne wamor ahinya nikech kanyakla nojiwowa gi chiemb chuny mogundho. E wi mano, nomiwa kode mirwako, wuoch, bege, kod lep nindo.” Owadwa moro manie komiti ma chiwo kony nowacho kama: “Owete duto mowuok e alwora mar Japan noriwore kaachiel, ka gikonyore. Owete nowuok nyaka Amerka mondo gibi gikonywa. Ka nopenjgi gimomiyo ne gia mabor kamano, ne giwacho niya, ‘Wan gimoro achiel gi owetewa man Japan, kendo dwarore ni okonygi.’” Donge imor bedo e riwruok ma jaber ma dewo chal mar joge kamano? Bed gadier ni Jehova mor sidang’ koneno kaka joge oriwore kamano.\n21 Bedo gi chuny ma kamano biro konyowa mondo wachung’ motegno e kinde ma weche nobedie matek e ndalo mabiro, kata kapo ni wabiro bedo mabor gi owetewa man e pinje mamoko. Chuny ma kamano ikowa chon chon ne pek ma wanyalo romogo e kinde ma ibiro kethie piny marachni. Fumiko, ma notony kane kodh yamo moro mager (typhoon) ochue Japan wacho kama: “Giko chiegni miwuoro. Dwarore ni wadhi nyime konyo Jokristo wetewa sama pod wakiyo kinde ma masiche nobedi maonge.”\n22. En ber mane mosiko ma wanyalo yudo kwasiko ka wariwore kaka Jokristo?\n22 Waduto bed ni wan rowere kata hikwa oniang’, wanyalo puonjore timo kinda mondo wamed riwore sama waikore ne giko mar piny marachni. Nyasachwa biro resowa mana kaka noreso joge e kinde machon. (Isa. 52:9, 10) Kinde duto bed king’eyo ni inyalo bedo achiel kuom jogo mabiro tony ka itimo kinda mondo isik ka in e kind jotich Nyasaye moriwore kaachiel. Gimachielo mabiro konyowa en medo hero adiera ma wasepuonjore. Mano e wach ma sula ma luwo mae biro wuoye.


‘Dhiuru Ulok Ji Obed Jopuonjre’—Mathayo 28:19 | Puonjruok mar Ohinga mar Jarito\nOhinga mar Jarito—Gocho mar Puonjruok | Julai 2019\nSOM E Abua Acholi Afrikaans Aja Akha Albanian Altai Alur Amharic Amis Angolan Sign Language Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Chuvash Cibemba Cinyanja Congolese Sign Language Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Croatian Dhok mar Ranyisi ma Czech Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Thai Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dutch Edo Efik Esan Estonian Ewe Faransa Fijian Finnish Fon Ga Garifuna Georgian German Gitonga Gokana Greek Greenlandik Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibanda Icelandic Idoma Igbo Igede Iloko Indian Sign Language Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenyan Sign Language Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Makhuwa-Meetto Malagasy Malay Malayalam Maltese Mam Mambwe-Lungu Mapundugun Marathi Marshallese Mauritian Creole Maya Mazatec (Huautla) Mbunda Mingrelian Mixe Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zulu\nSULA MAR PUONJRUOK MAR 29\n‘Dhiuru Ulok Ji Obed Jopuonjre’\n“Dhiuru e ogendni duto mondo ulok ji obed jopuonjrena.”—MAT. 28:19.\nWER 60 Lendo Reso Ngima Ji\n1-2. (a) Ka luwore gi weche ma Yesu nonyiso jopuonjrene e Mathayo 28:18-20, en tich mane maduong’ ma kanyakla mar Jokristo onego otim? (b) Gin penjo mage ma wadwaro nono e sulani?\nKA NE joote Yesu ochokore e bath got moro ka girito Yesu, nyaka bed ni ne gin gi siso ahinya mar winjo gima nodwaro wachonegi. En e ma nochano mondo orom kodgi kanyo bang’ chierne. (Mat. 28:16) Nyalo bedo ni mano e romo ma Yesu ‘nofwenyoree ne owete mokalo 500 kamoro achiel.’ (1 Kor. 15:6) Ang’o momiyo Yesu ne dwaro romo gi jopuonjrenego? Ne en gi ote makende ma nodwaro miyogi. Nonyisogi kama: “Dhiuru e ogendni duto mondo ulok ji obed jopuonjrena.”—Som Mathayo 28:18-20.\n2 Jopuonjre Yesu ma ne owinjo wechego e ma nobedo jokanyo mag kanyakla mokwongo mar Jokristo. Tich maduong’ ma kanyaklano ne onego otim ne en loko ji obed jopuonjre Kristo. * E ndalowagi, nitie kanyakla modhuro mag Jokristo madier e piny ngima, to tich maduong’ ma gitimo en mana tich achiel achielcha ma ne Yesu onyiso jopuonjrene mondo otim. E sulani, wadwaro nono penjo moko ang’wen: Ang’o momiyo tij loko ji obed jopuonjre Yesu en tich maduong’ ahinya? Gin ang’o monego watim mondo walok ji obed jopuonjre Yesu? Be Jokristo duto onego otim tij loko ji obed jopuonjre? To ang’o momiyo dwarore ni wahore sama watimo tijno?\nANG’O MOMIYO TIJ LOKO JI OBED JOPUONJRE YESU EN TICH MADUONG’ AHINYA?\n3. Ka luwore gi Johana 14:6 kod 17:3, ang’o momiyo tij loko ji obed jopuonjre Yesu en tich maduong’ ahinya?\n3 Ang’o momiyo tij loko ji obed jopuonjre Yesu en tich maduong’ ahinya? En nikech jopuonjre Yesu kende e ma nyalo bedo osiepe Nyasaye. E wi mano, kit ngima joma luwo Kristo bedo maber kendo gin gi geno mar dak nyaka chieng’ e kinde ma biro. (Som Johana 14:6; 17:3.) Kuom adier, Yesu omiyowa tich maduong’ ahinya, kata kamano, ok wanyagre gi tijno kendwa. Jaote Paulo nowuoyo e wi Jokristo wetene ma ne gitimogo tich achielno, kowacho niya: “Wan jotich ma tiyo kanyachiel gi Nyasaye.” (1 Kor. 3:9) To mano doko migawo makende ma Jehova kod Yesu omiyo dhano morem!\n4. Ranyisi mar Ivan gi Matilde puonjowa ang’o?\n4 Tij loko ji obed jopuonjre Yesu nyalo kelonwa mor mogundho. Ne ane ranyisi mar Ivan kod Matilde chiege. Gin e piny Colombia. Ne gilendo ne rawera moro ma nyinge Davier. Rawerano nonyisogi kama: “Daher loko kit ngimana, to otama.” Davier ne en ja angum michulo, kendo notiyo gi yedhe ma mero ji, nometho aduwa, kendo nodak gi nyako miluongo ni Erika e yo ma ok ler. Ivan wacho niya: “Ne wachako lime e gweng’gi. Mano ne dwaro ni wariemb ndiga kuom seche mang’eny e nderni motimo chuodho. Erika bende nochako puonjore Muma bang’ neno kaka Davier ne loko timbene.” Mosmos, Davier noweyo tiyo gi yedhe ma mero ji, madho kong’o aduwa, kod tuk angum. Bende, ne gikendore maler gi Erika. Matilde wacho kama: “Ka ne obatis Davier gi Erika e higa mar 2016, ne waparo kaka Davier ne jawacho ni, ‘Daher loko kit ngimana, to otama.’ Ne wamor ma waywak aywaka.” Onge kiawa ni wabedoga ma mor ahinya sama wakonyo ji mondo gibed jopuonjre Kristo.\nGIN ANG’O MONEGO WATIM MONDO WALOK JI OBED JOPUONJRE YESU?\n5. Mondo walok ji obed jopuonjre Yesu, gima onego watim mokwongo en mane?\n5 Gima onego watim mokwongo en manyo joma gombo ng’eyo Nyasaye e yo maber. (Mat. 10:11) Sama wapuonjo ji gik ma wang’eyo e wi Jehova, wanyiso ni adier wan Jonenone. Sama watimo kinda mondo walend ne ji kaka Kristo nonyisowa, wanyiso ni wan Jokristo madier.\n6. Mondo wadhi maber e tij lendo, en ang’o ma nyaka watim?\n6 Nitie joma waromogago ma nigi siso mar puonjore adiera ma ni e Muma. Jomoko to ok dew weche Muma sama wakwongo limogi. Nyalo dwarore ni wakony joma kamago mondo gigomb puonjore Muma. Mondo wadhi maber e tij lendo, nyaka waikre maber. Wanyalo yiero wuoyo kuom gik ma nyalo moro joma wadhi lendonegi. Kae to wachan kaka wadhi chako mbaka.\n7. Ere kaka inyalo chako wuoyo gi ji, to ang’o momiyo onego ichiknegi iti maber kendo kik ijar gik ma giwacho?\n7 Kuom ranyisi, inyalo chako wuoyo gi ng’ato kama: “Nitie penjo moro ma daher winjoe pachi. Chandruok sani okwako piny ngima. Be iparo ni sirkende mag dhano chieng’ moro notiek chandruok duto?” Kae to inyalo nono kode Daniel 2:44. Kata, inyalo chako niya: “Jonyuol mang’eny gombo ni nyithindgi obed nyithindo modimbore. Iparo ni ang’o monego jonyuol otim?” Kae to inon kode Rapar mar Chik 6:6, 7. Bed ni iyiero wuoyo e wi wach mane kata mane, par joma dhi winji. Par kaka weche ma idhi puonjogi e Muma nyalo konyogi. Sama igoyo mbaka kodgi, chik it maber sama gichiwo pachgi kendo kik ijar gik ma giwacho kata ka gibam. Mano biro miyo ing’egi maber kendo gin be gibiro dwaro medo winji.\n8. Ang’o momiyo dwarore ni walim joma walendonegi nyadinwoya?\n8 Mondo chop kama ng’ato yie puonjore Muma e yo moriere, nyalo dwarore ni itim kinda mang’eny e lime nyadinwoya. Nikech ang’o? En nikech samoro inyalo dok to iyudo ka oonge. Kata, samoro nyalo kawo kinde e ka obed thuolo kodi ahinya. Par wachni: Yien mopidh dongoga maber mana ka oolne pi nyading’eny. E yo ma kamano, ng’at ma puonjore Muma biro medo hero Jehova gi Kristo mana ka wapuonjore kode nyading’eny.\nBE JOKRISTO DUTO ONEGO OTIM TIJ LOKO JI OBED JOPUONJRE?\nJoneno mag Jehova e piny ngima tiyo tij manyo joma gombo ng’eyo Nyasaye (Ne paragraf mar 9-10) *\n9-10. Ang’o momiyo wanyalo wacho ni Jakristo ka Jakristo konyo e manyo joma gombo ng’eyo Nyasaye?\n9 Jakristo ka Jakristo nigi ting’ mar konyo joma gombo ng’eyo Nyasaye. Wanyalo pimo tijno gi manyo nyathi molal. E yo mane? Par ane gima notimore ne nyathi moro ma jahigni adek ma nolal. Ji ma dirom 500 nokonyo e manyo nyathino. Bang’ seche 20, achiel kuom joma ne manyego noyude e i puoth bando. Ng’atno ne ok dwar ni ji opake ni en e ma noyudo nyathino. Nowacho niya: “Nyathino oyudore mana nikech ji mang’eny nochiwore mondo omanye.”\n10 Ji mang’eny chalo gi nyathino. Gineno ni gilal. Gionge gi geno moro amora, to gigombo ni mondo okonygi. (Efe. 2:12) Joneno mag Jehova mokalo milion 8 timo kinda ahinya e manyo joma kamago. Samoro pok iyudo ng’at ma dwaro ni ipuonje Muma e alworau. Kata kamano, jalendo machielo to nyalo yudo ng’ama diher puonjore Muma e alwora achiel achielno. Sama owadwa kata nyaminwa moro oyudo ng’at ma dwaro puonjore Muma mi okonye mobedo Jakristo, jolendo duto bedo ma mor.\n11. Ka po ni sani ionge gi ng’at mipuonjo Muma, ere kaka pod inyalo konyo e tij loko ji obed jopuonjre?\n11 Kata ka po ni sani ionge gi ng’at mipuonjo Muma, pod inyalo tiyo gi yore mamoko e konyo e tij loko ji obed jopuonjre. Kuom ranyisi, ka japuonjre moro manyien obiro e chokruok, rwake gi mor kendo imak osiep kode. Sama itimo kamano, ikonye neno ni kare wan Jokristo madier nikech waherore mana kaka Yesu nowacho. (Joh. 13:34, 35) Paro machuok ma in iwuon ichiwo e chokruok nyalo konyo jopuonjre manyien ng’eyo kaka gin bende ginyalo chiwo paro mowuok e chunygi kendo e yo modimbore. Bende, inyalo lendo gi jalendo manyien kendo konye ng’eyo kaka onyalo tiyo gi Ndiko e yo maber sama olendo. Sama itimo kamano, ikonye luwo ranyisi mar Kristo.—Luka 10:25-28.\n12. Be ochuno ni nyaka wabed gi nyalo moko makende e ka walok ji obed jopuonjre Yesu? Ler ane.\n12 Ok onego wapar ni nyaka wabed gi nyalo moko makende e ka walok ji obed jopuonjre Yesu. Nikech ang’o? Ne ane ranyisi mar Faustina modak Bolivia. Ka nochako puonjore gi Joneno mag Jehova, nokia somo chuth-chuth. Chop sani, osepuonjore somo matin. Osebatise kendo ohero puonjo ji Muma. Kinde mang’eny, opuonjorega gi ji abich Muma juma ka juma. Kata obedo ni thoth joma opuonjo Muma ong’eyo somo moloye, osekonyo ji auchiel mochopo e batiso.—Luka 10:21.\n13. Kata ka po ni wadich ahinya, gin gueth mage ma wanyalo yudo ka waloso thuolo mondo watim tij loko ji obed jopuonjre?\n13 Jokristo mathoth nigi gik mamoko ma bende ochuno ni nyaka gitim. Kata kamano, pod giloso thuolo mar puonjo ji Muma, kendo ginwang’o mor mogundho kuom timo kamano. Ne ane ranyisi mar Melanie ma nodak Alaska. Ne en janyuol ma ni kende. Ne en gi nyathi ma nyako ma jahigni aboro. Tij yuto nodiye ahinya. Bende, nokonyo janyuolne ma ne nigi kansa. E taon ma nodakie, en kende e ma ne en Janeno mar Jehova. Noheroga lemo kokwayo Jehova mondo omiye teko mar mwomo koyo mondo odhi olendi nikech nogombo ahinya yudo ng’ama nonyalo puonjo Muma. Gikone noromo gi Sara kendo nosomone e Muma ni Nyasaye nigi nyinge. Sara nobedo ma mor ahinya. Mosmos, noyie puonjore Muma. Melanie wacho kama: “Tich Abich godhiambo ne yudoga ka aol ahinya, kata kamano, ne adhiga gi nyara puonjo Sara Muma. Ne watimoga nonro mondo wayud dwoko mag penjo ma Sara ne japenjo, to mano ne miyowa mor ahinya. Ne wabedo moil ka nochako bedo osiep Jehova.” Sara nochung’ motegno kata obedo ni ji ne kwede. Noweyo kanisa ma nolemee mi nobatise.\nANG’O MOMIYO DWARORE NI WAHORE SAMA WATIMO TIJ LOKO JI OBED JOPUONJRE?\n14. (a) Ang’o momiyo tij loko ji obed jopuonjre inyalo pim gi tij lupo? (b) Weche Paulo ma ni e 2 Timotheo 4:1, 2 jiwi nade?\n14 Ka po ni nyalo nenore ni ok iyud nyak e tij lendo, kik chunyi ol; dhi adhiya nyime manyo joma nyalo bedo jopuonjre. Par ni Yesu nopimo tij loko ji obed jopuonjre gi tij lupo. Jolupo nyaloga tiyo kuom seche mang’eny ka pok gimako rech kata achiel. Nitie kinde ma gitiyo nyaka chuny otieno kata nyaka kogwen, to seche moko bende gidhi nyaka kuonde maboyo ahinya. (Luka 5:5) E yo ma kamano, jolendo moko lendo kuom seche mang’eny, e seche mopogore opogore, kendo kuonde mopogore opogore. Nikech ang’o? Gidwaro ni girom gi ji mang’eny kaka nyalore. Jolendo ma timo kinda momedore romoga gi joma rwako weche ma walando. Be inyalo temo mondo ilend e seche ma yudo ji yot kata lendo kuonde ma ji mang’eny nyalo yudoree?—Som 2 Timotheo 4:1, 2.\nHori sama ikonyo jopuonjreni mag Muma mondo otim dongruok (Ne paragraf mar 15-16) *\n15. Ang’o momiyo horuok ber sama wapuonjore gi ng’ato?\n15 Ang’o momiyo puonjo ng’ato Muma en gima dwaro horuok? En nikech puonjo ok en mana konyo japuonjre mondo ong’e puonj mag Muma kende kendo herogi. Dwarore ni wakonye mondo ong’e Jehova Nyasaye ma e wuon Muma kendo ohere. Bende, mopogore gi konyo japuonjre mondo ong’e gik ma Yesu dwaro ni jopuonjrene otim, onego wakonye mondo ong’e kaka onyalo rieyo yorene mi obed Jakristo madier. Nyaka wahore kode sama wakonye tiyo gi puonj mag Muma e ngimane. Jopuonjre moko timo lokruok mapiyo ahinya. Moko to dhiga mos.\n16. Ranyisi mar Raúl opuonji ang’o?\n16 Jamisonari moro ma ni Peru wacho weche moko ma nyalo konyowa ng’eyo gimomiyo horuok ber sama wapuonjore gi ng’ato. Owacho niya: “Ne an gi japuonjre moro ma nyinge Raúl ma nasepuonjorago buge ariyo. Kata kamano, pod ne dwarore ni otim lokruok mang’eny e ngimane. Kend mare nopong’ gi chandruok, nohero tiyo gi weche mochido, kendo nyithinde ne ok omiye luor nikech timbene maricho. To nikech nojabiro e chokruok nyading’eny, nadhi nyime lime mondo atem konye kaachiel gi joode. Bang’ higni adek, nobatise.”\n17. Ang’o ma wabiro nono e sula ma luwo?\n17 Yesu nonyisowa ni ‘wadhi e ogendni duto mondo walok ji obed jopuonjrene.’ Sama watimo tijno, seche moko waromoga gi joma neno gik moko e yo mopogore ahinya, moriwo nyaka joma ok lem e din moro amora kod joma ok oyie ni Nyasaye nitie. Sula ma luwo biro konyowa ng’eyo kaka wanyalo lando wach maber ne joma kamago.\nGin jomage monego otim tij loko ji obed jopuonjre?\nWER 68 Chwoyo Kodhi mag Pinyruoth\n^ par. 5 Kanyakla mar Jokristo nigi tich achiel maduong’. Tijno en loko ji obed jopuonjre Kristo. Sulani lero yore ma wanyalo timogo tijno maber.\n^ par. 2 WECHE MOLER: Jopuonjre Kristo ok puonjre apuonja gik ma Yesu nochiko kae to giweyo gi kanyo. Kar mano, gitemo matek mondo gitim gigo. Bende, giluwo ondamo kata ranyisi mar Yesu machiegni kaka nyalore.—1 Pet. 2:21.\n^ par. 52 WECHE MA LERO PICHA: Jal moro ma dhi e bayo okawo trakt e troli ma Joneno lendogo e paw ndege. Bang’e ka en e bayo, oneno Joneno mamoko bende ka lendo gi troli. Kosedok thurgi, jolendo moko odhi lendone e ode.\n^ par. 54 WECHE MA LERO PICHA: Jalno oyie puonjore Muma. Gikone, ibatise.\nIkri Sani ne Sand\nDhi Nyime Tiyo ne Jehova Kata Ka Ogo Lamo Marwa Marfuk\nKaka Wanyalo Lendo ne Joma Ok Lem e Din Moro Amora\nSIGAND NGIMA Jehova Noguedha Moloyo Kaka Naparo\nBe Yesu Nothona An Awuon?\nText Yore mag golo buge mag digital OHINGA MAR JARITO—GOCHO MAR PUONJRUOK Julai 2019\nOHINGA MAR JARITO—GOCHO MAR PUONJRUOK Julai 2019


Ne osemako dhogi gi timbene mag ajuokego kuom kinde malach, omiyo ne giyie kuome. To kane Filipo olandonigi Wach Maber mar Loch Nyasaye, kod nying Yesu Kristo, ne giyie, mi obatisgi, chwo gi mon. Kata mana Simon owuon bende nolokore, moyie kuom Yesu, kendo kane osebatise nosiko kowuotho gi Filipo, kendo nowuoro ahinya koneno honni kod ranyisi mang’eny katimore. Kane joote man Jerusalem owinjo ni jo-Samaria oseyie Wach Nyasaye, ne gioronigi Petro kod Johana, mi odhi kuno kendo olemonigi mondo ginwang’ Roho Maler, nikech Roho Maler ne pok olor kuom moro kuomgi. Ne osebatisgi mana e nying Yesu Kristo kende. Petro kod Johana ne joyieyo lwetgi kuomgi, mi ginwang’o Roho Maler. Kane Simon oneno ni ji oyudo Roho Maler ka joote oyieyo lwetgi kuomgi, ne omiyo Petro gi Johana pesa, kowachonigi niya, “An bende miyaeuru tekono, mondo ng’ato ang’ata ma ayieyo lweta kuome to oyud Roho Maler.” To Petro nodwoke ni, “Pesani mondo olal nono kodi, nikech iparo ni inyalo ng’iewo mich mar Nyasaye gi pesa! Ionge gi giri moro, kata migawo moro e tijwani, nikech chunyi ok long’o e nyim Nyasaye. Omiyo lokri iwe paroni maricho, ikwa Ruoth Nyasaye mondo kanyalore to oweni kuom paro ma kamano, nikech aneno ni chunyi opong’ gi nyiego, kendo in misumba richo.” Simon nodwoko Petro gi Johana ni, “Yieuru ulamna Ruoth, mondo gik musewachogo kik timrena.”


From Zero - Asianfanfics\nUpvote Upvote (9) Subscribe Unsubscribe (121) 1822 views\nAuthor(s)Morrowkim02 Follow author\nTags drama minhyuk romance schoollife originalcharacter love kihyun wonho shownu hyungwon jooheon monstax changkyun\nCharacters Yoo Jaeyi (OC), Lee Hoseok (Wonho from monsta x), Chae Hyungwon (Hyungwon from monsta x)\nTotal Word Count 34352 words\nForeword 1 Prologue 2 Yoo Jaeyi 3 Yoo Jaeyi 4 Yoo Jaeyi 5 Yoo Jaeyi 6 Lee Hoseok 7 Lee Hoseok 8 Not an update 9 Lee Hoseok 10 Chae Hyungwon 11 Lee Hoseok 12 Yoo Jaeyi 13 Yoo Jaeyi 14 Chae Hyungwon 15 Yoo Jaeyi 16 Lee Hoseok 17 Lee Hoseok 18 Chae Hyungwon 19 Yoo Jaeyi 20 Lee Hoseok 21 Yoo Jaeyi 22 Lee Hoseok 23 Lee Hoseok 24 Yoo Jaeyi 25 Chae Hyungwon 26 Lee Hoseok 27 Chae Hyungwon 28 Lee Hoseok 29 :( 30 Yoo Jaeyi 31 Lee Hoseok\nMorrowkim02 Feb 14, 2019 14:48:21\n90+ subs guys?? I know i set it for subscribers only but still, it means that there more than 90 people who truly read my story. Dont worry cuz after the story ends, Ill set it for public so you guys wont need to subscribe it anymore ^^\n2 Yoo Jaeyi\n3 Yoo Jaeyi\n4 Yoo Jaeyi\n5 Yoo Jaeyi\n6 Lee Hoseok\n7 Lee Hoseok\n9 Lee Hoseok\n10 Chae Hyungwon\n11 Lee Hoseok\n12 Yoo Jaeyi\n13 Yoo Jaeyi\n14 Chae Hyungwon\n15 Yoo Jaeyi\n16 Lee Hoseok\n17 Lee Hoseok\n18 Chae Hyungwon\n19 Yoo Jaeyi\n20 Lee Hoseok\n21 Yoo Jaeyi\n22 Lee Hoseok\n23 Lee Hoseok\n24 Yoo Jaeyi\n25 Chae Hyungwon\n26 Lee Hoseok\n27 Chae Hyungwon\n28 Lee Hoseok\n30 Yoo Jaeyi\n31 Lee Hoseok


Wuok 28 - Holy Bible [Luo Bible 2020] - (Wuok 28)\n“Luong Harun owadu kaachiel gi yawuote ma gin Nadab, Abihu, Eliazar kod Ithamar kowuok kuom jo-Israel mondo gitina kaka jodolo.\nTwangʼne Harun owadu lewni mopwodhi mag dolo mondo omi omiye duongʼ gi luor.\nNyis jotich molony duto ma asemiyo rieko e yore machalo kamago ni mondo gilos ne Harun lewnigo mag pwodhruok mondo otinago kaka jadolo.\nLewni manyaka gitwangʼ e magi: law akor, law mayom mar dolo miluongo ni efod, kandho, law akor mogor, kilemba mar wich kod okanda. Nyaka gilos lewni mowal mag dologi ne owadu Harun kod yawuote mondo gitina kaka jodolo.\nLewnigo nyaka gilosi gi dhahabu, gi law man-gi range marambulu gi maralik kod marakwaro.\n“Los law mayom mar dolo miluongo ni efod gi dhahabu, gi law man-gi range marambulu gi maralik kod marakwaro momin gi law mayom, ma en tich jatwengʼo molony.\nNyaka obed gi okanda ariyo mag gok mitweyego e gok chien gi nyime\nOkandane mochwe maber nyaka bed machal kode kendo obed gimoro achiel gi law mayom mar dolo miluongo ni efod bende nyaka lose gi dhahabu kod law momin mayom man-gi range marambulu gi maralik kod marakwaro.\n“Kaw kite ariyo mag oniks kendo ikedgi kaka ikedo kido ka indiko nying yawuot Israel,\nkaluwore gi nywolgi ka nying yawuowi auchiel ondikie kidi achiel, to auchiel modongʼ ondikie kidi machielo.\nIked nying yawuot Israel mana kaka jaked kidi molony kedo kido. Bangʼ mano ru kitego e tond dhahabu,\nkendo twegi e lep akor mag law mayom mar dolo miluongo ni efod mondo gibed kaka kite rapar ne nyithind Israel. Harun enotingʼ kitego e goke kaka rapar e nyim Jehova Nyasaye.\nRuwgi kaka thiwni mag dhahabu,\nkendo e nyoroche ariyo mokedi gi dhahabu maler kaka tol mondo itwe nyorochego e thiwni.\n“Jatwengʼo molony ema nyaka los law akor mar ngʼado bura, kolose gi dhahabu gi usi marambulu gi maralik kod marakwaro kod law mayom mar katana kendo momin maber ka law mayom mar dolo miluongo ni efod.\nOnego oromre duto ka borne gi lachne romo bat achiel kendo nobane nyadiriyo.\nBangʼ mano, chan laini angʼwen mag kite ma nengogi tek kuom lawno. Laini mokwongo chanie kite kaka rubi, topaz gi beril;\nto e laini mar ariyo chanie kite kaka tarkus gi safir kod emerald;\ne laini mar adek chanie kite kaka jasinth gi agat kod amethist;\ne laini mar angʼwen chanie kite kaka krisolit gi oniks kod jaspa. Kidigo duto mondo ochan kaka thiwni mag dhahabu.\n“Losne law akor thiwni mag dhahabu maler mokadi ka tol.\nLosne thiwni ariyo mag dhahabu kendo itwegi e riak law agoko.\nTwe thiwni ariyogo mag dhahabu e ratege mantie e riak law akor,\nkendo itwe lak thiwnigo komachielo e laini ariyo mochan kaka dhahabu ka ochome e tond law akor kuom law mayom mar dolo miluongo ni efod gi yo ka nyime.\nLos ratege ariyo mag dhahabu kendo ichomgi e konde ariyo mamoko mag law akor gi yo ka iye e riak law mayom mar dolo miluongo ni efod.\nLos ratege ariyo mag dhahabu kendo ichomgi e riak tonde ariyo mag gok yo ka nyime mar law mayom mar dolo miluongo ni efod machiegni gi kama oriwego but nungone.\nRatege mag law akor nyaka twe e ratege mag law mayom mar dolo miluongo ni efod gi tol marambulu, kiriwe gi okanda manie nungone mondo law akor kik gonyre.\n“Kinde duto ma Harun donjo e Kama Ler, notingʼ nying yawuot Israel e kore kondikgi e law akor mar ngʼado bura mondo obed kaka Rapar mochwere e nyim Jehova Nyasaye.\nKet Urim gi Thumim bende kuom law akor mondo omi gibed kondikgi e agog Harun kinde duto ma odonjo e nyim Jehova Nyasaye. Kuom mano kinde duto ma Harun ni e nyim Jehova Nyasaye notingʼ gir ngʼado bura ne jo-Israel e agoge.”\n“Los kandho mar law mayom mar dolo miluongo ni efod gi law marambulu,\nka en gi kama otuch e diere ma wich wuokie. Kama otuch ma wich wuokieno nyaka twangʼ gi pien mondo kik oyiechi.\nTwangʼ gik mongʼinore kaka olemo molos gi usi marambulu gi maralik kod makwar kendo ket gara mar dhahabu e kindgi\nGara mag dhahabugo kod gik mongʼinore kolemogo nobed kokikore molworo riak law.\nHarun nyaka rwak lawno kotiyo tich dolo. Ywak garago nowinji kodonjo e Kama Ler e nyim Jehova Nyasaye kendo kowuok mondo kik otho.\n“Los san mopamore gi dhahabu maler kendo indikie wechegi: Kama owal ne Jehova Nyasaye.\nTwe gima ondikie wechego gi tol marambulu e kilemba mar jadolo gi yo ka nyime.\nNoliere e lela wangʼ Harun kendo notingʼ ketho duto ma dipo kobetie kuom mich maler ma jo-Israel chiwo ni Jehova Nyasaye. Kamano e kaka nobedi e lela wangʼ Harun kinde duto mondo Jehova Nyasaye oyie gi chiwogo.\n“Twangʼ law kandho mar law mayom mar katana kendo ilos kilemba gi law mayom mar katana. Okanda to mondo ogor gi ngʼama olony.\nMondo omi yawuot Harun oyud duongʼ kod luor, losnigi lewni mag akor, okanda kod kilemba.\nBangʼ ka iserwako lewnigi kuom owadu Harun gi yawuote, to wirgi gi mo kendo ipwodhgi. Walgi mondo gitina kaka jodolo.\n“Ilosnegi sirweche matindo mar law katana mondo giumgo dug-gi, chakre nungogi nyaka thochgi.\nHarun gi yawuote nyaka rwak lewnigo kinde duto ma gidonjo e Hemb Romo, kata ka gidhi e kendo mar misango mondo giti tich dolo e Kama Ler mondo kik gibed giketho mi githo. “Ma nobed singruok mosiko ne Harun gi nyikwaye duto.


Bible in one year - Luo Bible 2020 - February 29\n1. Jehova Nyasaye nowacho ne Musa ewi Got Sinai niya,\n2. Wuo gi jo-Israel kendo inyisgi ni: Ka gichopo e piny mabiro miyogi, to pinyno nyaka rit Sabato mar Jehova Nyasaye.\n3. Kuom higni auchiel oyienu pidho cham e puotheu, gi loso tiend yiendeu mag mzabibu kendo oyienu kayo chambu kendo pono olembeu.\n4. To kochopo higa mar abiriyo to puodho nyaka yud yweyo mar Sabato, ma en Sabato mar Jehova Nyasaye. E higano lowo nyaka yud yweyo ma kik upidh gimoro amora e puotheu mag cham gi mag mzabibu.\n5. E higano kik uka orowe kata kik upon mzabibu monyak kendgi e yien mane ok uloso, nikech en higa ma piny yweyoe.\n6. To gimoro amora ma piny nochiegnu e hik Sabato nobed mar chiembu, chiemb jotichu machwo gi mamon kaachiel gi jotichu mamoko, kod welo molimou kuma udakie kuom ndalo machwok,\n7. kendo nobed mar jambu gi le manie pinyu. Gimoro amora ma piny ochiego inyalo cham.\n8. Waluru Sabato abiriyo mag higni abiriyo nyadibiriyo, tiendeni higni piero angʼwen gochiko.\n9. Eka gouru turumbete kamoro amora e odiechiengʼ mar apar mar dwe mar abiriyo, kendo Odiechieng Pwodhruokno gouru turumbete e gwengeu duto.\n10. Waluru higa mar piero abich, kendo ugo milome e piny duto ni en higa ma joma otwe igonyo iweyogi gibedo thuolo. Enobed hiku mar mor; ngʼato ka ngʼato nodog thurgi ir joode kendo ir anywolane.\n11. Higa mar piero abichno nobednu uduto hik mor, kik upidhe cham, kendo kik ukaye orowe, kata kik uponie mzabibu monyak kende e yien mane ok uloso.\n12. Nimar en higa mar piero abich, kendo mosewalnu maler ni Jehova Nyasaye, nyaka ucham gik monyak e puothe.\n13. E higani mar piero abich nyaka ngʼato ka ngʼato odog thurgi.\n14. E higani ka ngʼato ongʼiewo lop wadgi to kik wuond moro bedie kindgi.\n15. Ka ingʼiewo lop wadu nyaka ikwan higni kochakore e higa mar piero abich mokadho. Nyaka oket nengo lopno mana maromre gi higni ma pod ibiro keyoe.\n16. Ka hignigo ngʼeny to nyaka imed nengo, to ka higni nok, to nyaka idwok nengo piny, nikech gima ingʼiewo kuome en mana cham mibiro kayo.\n17. Kik ngʼat maa nyawadgi, to luoruru Nyasachu. An e Jehova Nyasaye ma Nyasachu.\n18. Rituru buchena kendo une ni uluwo chikena, eka mondo udag gi kwe e pinyno.\n19. Mano eka lowo nochiegnu cham kendo nuchiem ma uyiengʼ mi unudagi gi kwe.\n20. Kapo upenjo niya, “Angʼo ma wabiro chamo e higa mar abiriyo ka ok wachwoyo, kata ka ok wakeyo?”\n21. To anadwoku kama: Anaolnu gweth mogundho e higa mar auchiel, kendo puotheu nochieg cham moromou chamo nyaka bangʼ higni adek.\n22. E kinde ma uchwoyo e higa mar aboro to unubed mana kapod uchamo cham machon nyaka chop ubed gi keyo e higa mar ochiko.\n23. Kik ngʼato usne wadgi lowo chuth, nikech lowo en mara, un to un mana joma amiyo lowo kaka wenda kendo jodak.\n24. E pinyu kamoro amora mudakie, nyaka uyie mondo puodho mane oseusi mondo owar.\n25. Ka wadu moro dhier omako ma ouso lope, to nyaka wadgi moro tem matek kendo owarne lopeno.\n26. To ka ngʼato onge gi watne manyalo warone lowo, to kata en owuon ndalo moyudo pesa onyalo ware,\n27. kendo enokwan chakre higni mane ouse lopeno, kendo chulo ngʼatno pesa moromo gi higni ma pod odongʼ nyaka chop higa mar mor, eka koro oyiene kawo lopno obed mare kendo.\n28. To ka ok onyal waro lopeno, to lopno nosik e lwet ngʼat mane ongʼiewocha nyaka chop higa mar piero abich. To kochopo higa mar morno to nowe lowo odogni wuon mare machon, kendo wuon-gi nokawe.\n29. Ka ngʼato oyie mi wadgi ongʼiewo ode mar dak manie dala mochiel motegno gi ohinga, to oyiene mana mar ware ka higa achiel pok orumo nyaka ne ngʼiewe. Higano mangima en gi thuolo mar ware.\n30. Ka ok oware ka higa pok orumo, to odno mantiere ei ohinga mochiel motegnono mar dala maduongʼ nosik mana kobedo mar ngʼat mane ongʼiewecha, kaachiel gi nyikwaye kod kothe duto nyaka chiengʼ. Kata kochopo higa mar piero abich to ok nodwoke e lwet wuon machon.\n31. To udi moger e mier ma ok ochiel gi ohinga nokwan mana kaka ikwano lowo. Ginto gin gik minyalo waro, maka ochopo higa mar piero abich to nyaka dwokgi e lwet wegi.\n32. Jo-Lawi nigi thuolo kinde duto mar waro utegi manie miechgi.\n33. Ka ja-Lawi moro ok owaro ode manie dalagi, to odni nyaka duogne e higa mar piero abich, nikech udi manie miech joka Lawi e mwandu kende ma gin godo e piny Israel.\n34. To puothe mag lek mag joka Lawi ok nyal usi, nikech mano en mwandugi nyaka chiengʼ.\n35. Ka ja-Israel wadu moro obedo modhier e dieru, to nyaka ukonye mana kaka ukonyo jadak kata wendo molimou kuma udakie kuom ndalo machwok mondo omi osik kodak kodu.\n36. Kik ukaw ohala moro amora kuome, to daguru kode kuluoro Nyasachu.\n37. Kik uhole pesa mondo uyudie ohala, kendo kik ukaw ohala kuom chiemo ma uhole.\n38. An e Jehova Nyasaye ma Nyasachu, mane ogolou e piny Misri momiyou piny Kanaan kendo mondo abed Nyasachu.\n39. Ka wadu odhier kendo ochiwore mondo ingʼiewe, to kik ikete otini ka misumba.\n40. To dag kode kaka jatich michulo kata kaka wendo modak kodi, kendo obiro tiyoni nyaka chop higa mar piero abich.\n41. Eka bangʼe noa iri en kaachiel gi nyithinde, kendo odogi ir joodgi owuon kendo e lop kwerene.\n42. Nikech jo-Israel gin wasumbiniga mane agolo an awuon e piny Misri, ok onego ngʼiewgi kaka wasumbini.\n43. Kik isand ja-Israel wadu kata matin, to iluor Nyasachi.\n44. Wasumbini magu machwo kata mamon, unyalo mana ngʼiewo koa ir ogendini mukiewogo.\n45. To bende un gi thuolo mar ngʼiewo nyithind jodak manie dieru, kaachiel gi joma ginywolo e dieru, makoro ginibed mwandu magu uwegi,\n46. Bangʼ ka usetho to unuwegi ni yawuotu kaka girkeni kendo ginibed wasumbini mag-gi nyaka chiengʼ, makmana ni jo-Israel weteu to kik usandi.\n47. Ka jadak moro manie dieru kata wendo oyudo mwandu mi obedo jamoko, to wadu moro to obedo modhier, mi ongʼiewe gi jadak modak e dieru kata anywola jadakno,\n48. to en giratiro mondo oware bangʼ ka osengʼiewe. Achiel kuom wedene nyalo ware.\n49. Ngʼatni nyalo bedo owad gi wuon, kata wuod wuon kata mana watne moro amora e anywolane. To en bende kobedo ja-mwandu to onyalo warore owuon.\n50. En kaachiel gi ngʼat mane ongʼieweno nyaka kwan kar romb higni chakre chiengʼ mane ongʼiewe nyaka chop higa mar piero abich. Pesa monego dwokne ngʼat mane ongʼieweno nyaka bed maromre gi pok ma dine ngʼatno ondikogo jatich kuom higni ma ngʼatno osetiyogo.\n51. To ka higni modongʼ ngʼeny, to noware gi chudo mamalo.\n52. To kodongʼ gi higni manok mondo ochop e higa mar piero abich, to noware gi chudo ma piny.\n53. Ngʼatni nyaka riti kaka jatich mondiki kendo ngʼat mane ongʼiewe ok oyiene mondo osande.\n54. Ka ngʼatno ok owar e achiel kuom yorego, to en kaachiel gi nyithinde noweye thuolo e higa mar piero abich,\n55. nikech jo-Israel gin wasumbini maga. Gin wasumbini maga mane agolo e piny Misri. An e Jehova Nyasaye ma Nyasachu.\n6. Opak Jehova Nyasaye nikech osewinjo ywakna ma akwayogo kony.\n7. Jehova Nyasaye e tekona kendo okumbana; chunya ogeno kuome kendo en e konyruokna. Chunya nigi mor kendo abiro goyone erokamano gi wer.\n8. Jehova Nyasaye e teko mar joge, en e ohinga mar resruok ni joge moyiero.\n9. Res jogi kendo gwedh jogi moyier bed Jakwadh jogi kendo telnegi nyaka chiengʼ.\n19. Ka weche ngʼeny, to richo ok nyal bare ma ok obetie, to ngʼat marito lewe oriek.\n20. Lew ngʼat makare en fedha mowal, to chuny ngʼat marach nigi ohala matin.\n21. Dho ngʼat makare konyo ji mangʼeny, to ngʼat mofuwo tho nikech rem mar ngʼeyo ngʼado bura.\n30. Joote noduogo onyiso Yesu gik moko duto mane gisetimo kendo puonjo.\n31. To nikech ji mathoth ne biro irgi kendo aa ma ok giwenegi thuolo kata mar chiemo, Yesu nowacho ni jopuonjrene niya, “Wawuoguru ka mondo wadhi kamoro mopondo ma ji ongee mondo waywe kuno.”\n32. Kuom mano ne giwuok gidhi kama opondo ka gin kendgi giwegi e yie.\n33. Kata kamano ji mangʼeny ma nonenogi kagiwuok nofwenyo gisano ni ne en gin, omiyo ne giwuok e mier mokiewo machiegni duto ka giringo e yor tielo magikwongo ne Yesu gi jopuonjrene kama negidhiye.\n34. Kane Yesu ogowo loka, noneno oganda maduongʼ, nokechogi nikech ne gichal kaka rombe maonge gi jakwath. Omiyo nochako puonjogi gik mangʼeny.\n35. To ka sa koro ne oniangʼ, jopuonjrene nobiro ire mowachone niya, “Ka en thim kendo sa koro olewo ahinya.\n36. We jogi owuogi mondo gidhi e gwenge kod mier machiegni mondo gingʼiew gima digicham.”\n37. To Yesu nodwokogi kowacho niya, “Un uwegi migiuru gimoro gicham.” Gin to negidwoke ka gipenje niya, “Ere kaka dwadhi mwangʼiew makati ma nengone oromo chudo mar ngʼato mar dweche aboro mondo wapidhgo oganda machal kama?”\n38. Eka Yesu nopenjogi niya, “Un gi makati adi? Dhi ungʼi.” Kane gisekwano kar romb makati mane gin-go neginyiso Yesu niya, “Abich, gi rech ariyo.”\n39. Eka Yesu nochiko jopuonjrene mondo ochan ji e migepe matindo tindo, ka gibet e lum mangʼich.\n40. Kuom mano ji nobedo piny e migepe, ka migepe moko otingʼo ji mia achiel to moko otingʼo ji piero abich.\n41. Bangʼe nokawo makati abichgo gi rech ariyogo nongʼiyo polo malo, kogoyo erokamano. Nongʼingo makatigo mi omiyo jopuonjrene mondo opog ji. Rech ariyo ka bende nopogo matindo tindo ni ji duto.\n42. Giduto negichiemo mi giyiengʼ chuth,\n43. kendo bangʼ chiemo jopuonjre nochoko ngʼinjo mag chiemo mane ji ochamo oweyo okepe apar gariyo mopongʼ mag makati gi rech.\n44. Kar romb chwo mane ochiemo ne gin ji alufu abich.\n45. Gisano Yesu nochiko jopuonjrene mondo odonji e yie kendo gitel nyime gingʼad gidhi loka nam e dala mar Bethsaida, ka en to ne pod odongʼ chien kogonyo oganda.\n46. Bangʼ goyone oganda oriti, noidho modhi e bath got malo mondo olem.\n47. Kane piny chiegni imore, yie koro ne ni e chuny nam to Yesu to ne ni kende oko e lowo motwo kuma ne odongʼie.\n48. Yesu noneno kaka jopuonjrene ne chandore gi chiko yie, nikech yamo ne kedo kodgi. To kar sa apar kogwen, Yesu nobiro irgi kowuotho ewi pi. Kochopo irgi to nochalo ka gima odwa kalo akala odhi,\n49. to kane ginene kowuotho ewi pi, negiparo ni en jachien. Omiyo ne gibuok mi gikok matek,\n50. nikech giduto ne ginene ma luoro nomakogi. To Yesu noloso kodgi gisano kowachonegi niya, “Beduru gi chir! En mana An! Kik uluor.”\n51. Eka nodonjo e yie mobet kodgi, kendo yamo nokwe mos. Jopuonjrene nohum nono,\n52. nikech tiend hond makati ne pok odonjonigi. Pachgi ne pod odinore.\n53. Kane gisengʼado loka komachielo negichopo Genesaret, mi gigowo kanyo.\n54. To sa nogono mane giwuok gilor e yie, ji nofwenyo ni Yesu obiro.\n55. Negiringo gidhi e mier machiegni man e alworano duto ka gitingʼo joma tuo konindo e kitendini. Negikelone jotuo kamoro amora mane giwinjo ni entie.\n56. Kamoro amora mane Yesu odhiye; e mier madongo kata matindo kata e gwenge, ji ne kelo joma tuo e chirni kendo negisaye mondo oyie jotuogo omul kata mana riak lawe. Ji duto mane omule nochango.


2 Weche mag Ndalo 28 - Holy Bible [Luo Bible 2020] - (2WeN 28)\n2 Weche mag Ndalo 28\nAhaz ne ja-higni piero ariyo kane obedo ruoth kendo nobedo e loch kodak Jerusalem kuom higni apar gauchiel kodak Jerusalem. To timbene ne ok longʼo e nyim wangʼ Jehova Nyasaye kaka timbe Daudi kwar mare ne chalo.\nNoluwo timbe ruodhi mag Israel kendo nothedho kido milamogo Baal.\nNotimo liswa e Holo mar Ben Hinom kendo nochiwo nyithinde e mach kaka misango miwangʼo pep koluwo timbe mamono mag ogendini mane Jehova Nyasaye oriembo e nyim jo-Israel.\nNotimo misengini kendo owangʼo ubani mangʼwe ngʼar e kuonde motingʼore malo mag lemo, ewi gode matindo kendo e bwo yiende motimo otiep.\nOmiyo Jehova Nyasaye ma Nyasache nochiwe e lwet ruodh Aram mi jo-Aram noloye kendo nomako joge mangʼeny kaka joma otwe kendo noterogi Damaski. Bende nochiwe e lwet ruodh Israel, mane onego joge mangʼeny.\nKuom odiechiengʼ achiel Peka wuod Remalia nonego jolweny mag Juda alufu achiel nikech Juda nosejwangʼo Jehova Nyasaye, ma Nyasach kweregi.\nZikri thuon Efraim nonego Maseya wuod ruoth kod Azrikam jatelo mane ochungʼ ne od ruoth kod Elkana mane jalup ruoth.\nJo-Israel nomako owetegi alufu mia ariyo mane gin mon kod yawuowi kod nyiri. Bende ne giyako mwandu mangʼeny mane gitingʼo gidwoko Samaria.\nTo noyudo ka janabi mar Jehova Nyasaye ma nyinge Oded ne ni kanyo kendo nodhi moromo kod jolweny kane gidwogo Samaria. Nowachonegi niya, “Jehova Nyasaye, ma Nyasach kwereu osechiwo jo-Juda e lwetu nikech nokecho kodgi, to un to koro usenegogi gi ich wangʼ marach omiyo wachni osetundo ira e polo.\nTo koro udwaro keto chwo kod mond Juda gi Jerusalem wasumbiniu. Donge un bende un joketho kuom timo richo e nyim Jehova Nyasaye, ma Nyasachu?\nOmiyo chikuru itu maber! Weuru joweteu ma usemako odogi nimar mirima mager osemako Jehova Nyasaye nikech un.”\nEka jotelo moko mag Efraim kaka Azaria wuod Jehohanan gi Berekia wuod Meshilemoth gi Jehizkia wuod Shalum kod Amasa wuod Hadlai bende nodhi mokwero jogo mane oa e lweny.\nNegiwacho niya, “Ok unyal kelo jogo ma umako kaeni, nimar kutimo kamano to wanabed joketho e nyim Jehova Nyasaye. Koso udwaro medo richo ewi mago ma wasetimo? Richo ma wasetimo duongʼ moloyo kendo mirimbe mager ni kuom Israel.”\nKuom mano, jolwenygi noweyo joma negimako kaachiel gi mwandu mane gipeyo ka gin e nyim jotelo kod joma nochokore duto.\nJoma noluong nying-gigo nokawo jogo mane omaki kendo negimiyo joma ne niduge duto lewni mane gigolo kuom gik mane gipeyo. Ne gimiyogi lewni kod wuoche, chiemo kod math, ne giwiro kuonde manoriemo gi mo. Jogo duto mane ool notingʼ e punde ka giterogi Jeriko, ma bende iluongo ni Dala Maduongʼ mar Othidhe kuma jowetegi mamoko ne nitiere, bangʼe negidok Samaria.\nE kindeno ruoth Ahaz nokwayo ruodh Asuria mondo okonye.\nJo-Edom bende nomonjo jo-Juda kendo negimako ji mangʼeny.\nJo-Filistia bende nosemonjo mier mane ni e bwo gode matindo kod man Negev ei Juda. Negimako kendo gikawo Beth Shemesh, Aijalon kod Gederoth kaachiel gi Soko, Timna kod Gimzo koriwore gi mier matindo molworogi.\nJehova Nyasaye nodwoko jo-Juda chien nikech timbe Ahaz ruodh Israel nimar nosejiwo timbe maricho e piny Juda, kendo noseweyo luwo Jehova Nyasaye.\nTiglath-Pilesa ruodh Asuria nobiro ire to kar konye to nomonje.\nKuom mano, Ahaz nokawo gik moko mag hekalu mar Jehova Nyasaye gi od ruoth kod ute joka ruoth momiyo ruodh Asuria to mano ne ok okonye.\nE ndalo mar chandruokne ruoth Ahaz nomedo weyo luwo Jehova Nyasaye.\nNotimo liswa ni nyiseche manono mag jo-Damaski mane oseloye. Noparo niya, “Nikech nyiseche manono mag ruodhi jo-Aram nokonyogi, abiro timo nigi liswa mondo mi gikonya.” To negimiyo opodho kaachiel gi jo-Israel.\nAhaz nochoko gige lemo mag hekalu mar Nyasaye mogologi oko. Eka noloro dhout hekalu mar Jehova Nyasaye bangʼe nogero kende mag misango e kamoro amora ma yore mag Jerusalem ogomoe.\nNogero kuonde motingʼore gi malo mag lemo e miech Juda duto mondo otim misango ne nyiseche mamoko kokwinyogo Jehova Nyasaye, ma Nyasach kweregi mondo owangʼ iye.\nGik mamoko duto mane otimo e ndalo lochne kod gik manotimo duto koa kar chakruokgi nyaka gikogi ondikie kitap ruodhi mag Juda kod Israel.\nAhaz notho moyweyo gi kwerene kendo noyike e dala maduongʼ mar Jerusalem; to ne ok oike e liete ruodhi mag Israel. Kendo Hezekia wuode nobedo ruoth kare.\n2 Weche mag Ndalo 28:1\n2 Weche mag Ndalo 28:2\n2 Weche mag Ndalo 28:3\n2 Weche mag Ndalo 28:4\n2 Weche mag Ndalo 28:5\n2 Weche mag Ndalo 28:6\n2 Weche mag Ndalo 28:7\n2 Weche mag Ndalo 28:8\n2 Weche mag Ndalo 28:9\n2 Weche mag Ndalo 28:10\n2 Weche mag Ndalo 28:11\n2 Weche mag Ndalo 28:12\n2 Weche mag Ndalo 28:13\n2 Weche mag Ndalo 28:14\n2 Weche mag Ndalo 28:15\n2 Weche mag Ndalo 28:16\n2 Weche mag Ndalo 28:17\n2 Weche mag Ndalo 28:18\n2 Weche mag Ndalo 28:19\n2 Weche mag Ndalo 28:20\n2 Weche mag Ndalo 28:21\n2 Weche mag Ndalo 28:22\n2 Weche mag Ndalo 28:23\n2 Weche mag Ndalo 28:24\n2 Weche mag Ndalo 28:25\n2 Weche mag Ndalo 28:26\n2 Weche mag Ndalo 28:27


1 Weche mag Ndalo 5 - Holy Bible [Luo Bible 2020] - (1WeN 5)\n1 Weche mag Ndalo 5\nReuben ne en wuod Israel makayo, to kane oterore gi chi wuon mare, to duongʼ mar ngʼat makayo nomi yawuot Josef ma wuod Israel, omiyo nyinge ne ok nyal wuok mokwongo ka indiko nying nyikwa Israel kaluwore gi chik mar kayo.\nKata obedo ni Juda ema ne tek moloyo owetene kendo ruoth nowuok kuome, to duongʼ mar kayo ne mar Josef.\nYawuot Reuben wuod Israel makayo ne gin: Hanok, Palu, Hezron kod Karmi.\nJoka Joel ne gin: Joel nonywolo Shemaya, Shemaya nonywolo Gog, Gog nonywolo Shimei,\nShimei nonywolo Mika, Mika nonywolo Reaya, Reaya nonywolo Baal,\nBaal nonywolo Beera mane Tiglath-Pilesa ruodh Asuria otero e twech. Beera ema ne jatend joka Reuben.\nTo owete kowuok e anywola, kaka ondikgi e chenro mar nywolgi ema: Jeyel ne jatelo, Zekaria,\nkod Bela wuod Azaz, ma wuod Shema, wuod Joel. Negidak e gwengʼ kochakore Aroer nyaka Nebo kod Baal Meon.\nKoa yo wuok chiengʼ, negidak e piny mokiewo gi thim kadhi nyaka Aora Yufrate nikech jambgi ne omedore e piny Gilead.\nE ndalo loch Saulo, negikedo gi jo-Hagri mane giloyo ma gikawo kuondegi mag dak duto e piny machiegni gi Gilead.\nJo-Gad nodak e bathgi e piny Bashan nyaka chop Saleka.\nJoel ne jatendgi ka iluwe gi Shafam, Janai kod Shafat, e piny Bashan.\nOwetene abiriyo kaluwore gi anywolagi ne gin: Mikael, Meshulam, Sheba, Jorai, Jakan, Zia kod Eber.\nMagi ema ne yawuot Abihail wuod Huri, ma wuod Jaroa, wuod Gilead, wuod Mikael, wuod Jeshishai, wuod Jado, wuod Buz.\nAhi wuod Abdiel, wuod Guni ne en jatend anywolagi.\nJoka Gad nodak Gilead, Bashan to gi mier mokiewo kode kod lek mar Sharon duto.\nMagi duto ne ondiki e nonro margi mar nywol e ndalo loch Jotham ruodh Juda kod Jeroboam ruodh Israel.\nJoka Reuben, joka Gad kod nus mar dhood joka Manase ne gin ji alufu piero angʼwen gangʼwen mia abiriyo gi piero auchiel (44,760) mane oyikore ni lweny. Jolweny molony mane nyalo tiyo gi gige lweny machalo kuodi, ligangla kod atungʼ, nomi tiegruok ne lweny.\nNegikedo gi jo-Hagri, jo-Jetur, jo-Nafish kod jo-Nodab.\nNe okonygi kuom kedo kendo Nyasaye nomiyogi e lwetgi jo-Hagri, to gi jogo duto mane oriwore kodgi nikech ne giywagorene e ndalo lweny. To ne odwoko lamogi nikech negiketo yie margi kuome.\nNegipeyo jamni mag jo-Hagri, ngamia alufu piero abich (50,000), rombe alufu mia ariyo gi piero abich (250,000), to gi punde alufu ariyo (2,000). To bende negimako ji alufu mia achiel (100,000) ma gitero e twech,\nto mamoko mangʼeny to neginego, nikech lweny ne mar Nyasaye. Pinyni nobedo margi nyaka ne otergi e twech.\nNus mar dhood jo-Manase ne ngʼeny mokadho; negidak e piny jo-Bashan nyaka Baal Hermon, gi Senir ma en Got Hermon.\nMagi ema ne jotelo mar anywolagi: Efer, Ishi, Eliel Azriel, Jeremia, Hodavia kod Jadiel. Ne gin jolweny mathuondi kendo marahuma kendo jotend anywolagi.\nTo negiweyo Nyasach kweregi ma gindhogore kendgi gi nyiseche mag jopinyno mane Nyasaye owachonegi ni ginegi.\nOmiyo Nyasach jo-Israel nojiwo chuny Pul ruodh jo-Asuria (ma bende iluongo ni Tiglath-Pilesa ruodh jo-Asuria), mane otero jo-Reuben, jo-Gad, kod nus mar dhood jo-Manase e twech. Ne oterogi Hala, Habor, Hera kod but aora Gozan kuma gidakie nyaka chil kawuono.\n1 Weche mag Ndalo 5:1\n1 Weche mag Ndalo 5:2\n1 Weche mag Ndalo 5:3\n1 Weche mag Ndalo 5:4\n1 Weche mag Ndalo 5:5\n1 Weche mag Ndalo 5:6\n1 Weche mag Ndalo 5:7\n1 Weche mag Ndalo 5:8\n1 Weche mag Ndalo 5:9\n1 Weche mag Ndalo 5:10\n1 Weche mag Ndalo 5:11\n1 Weche mag Ndalo 5:12\n1 Weche mag Ndalo 5:13\n1 Weche mag Ndalo 5:14\n1 Weche mag Ndalo 5:15\n1 Weche mag Ndalo 5:16\n1 Weche mag Ndalo 5:17\n1 Weche mag Ndalo 5:18\n1 Weche mag Ndalo 5:19\n1 Weche mag Ndalo 5:20\n1 Weche mag Ndalo 5:21\n1 Weche mag Ndalo 5:22\n1 Weche mag Ndalo 5:23\n1 Weche mag Ndalo 5:24\n1 Weche mag Ndalo 5:25\n1 Weche mag Ndalo 5:26\n1 Weche mag Ndalo 1 / 1WeN 1\n1 Weche mag Ndalo 2 / 1WeN 2\n1 Weche mag Ndalo 3 / 1WeN 3\n1 Weche mag Ndalo 4 / 1WeN 4\n1 Weche mag Ndalo 5 / 1WeN 5\n1 Weche mag Ndalo 6 / 1WeN 6\n1 Weche mag Ndalo 7 / 1WeN 7\n1 Weche mag Ndalo 8 / 1WeN 8\n1 Weche mag Ndalo 9 / 1WeN 9\n1 Weche mag Ndalo 10 / 1WeN 10\n1 Weche mag Ndalo 11 / 1WeN 11\n1 Weche mag Ndalo 12 / 1WeN 12\n1 Weche mag Ndalo 13 / 1WeN 13\n1 Weche mag Ndalo 14 / 1WeN 14\n1 Weche mag Ndalo 15 / 1WeN 15\n1 Weche mag Ndalo 16 / 1WeN 16\n1 Weche mag Ndalo 17 / 1WeN 17\n1 Weche mag Ndalo 18 / 1WeN 18\n1 Weche mag Ndalo 19 / 1WeN 19\n1 Weche mag Ndalo 20 / 1WeN 20\n1 Weche mag Ndalo 21 / 1WeN 21\n1 Weche mag Ndalo 22 / 1WeN 22\n1 Weche mag Ndalo 23 / 1WeN 23\n1 Weche mag Ndalo 24 / 1WeN 24\n1 Weche mag Ndalo 25 / 1WeN 25\n1 Weche mag Ndalo 26 / 1WeN 26\n1 Weche mag Ndalo 27 / 1WeN 27\n1 Weche mag Ndalo 28 / 1WeN 28\n1 Weche mag Ndalo 29 / 1WeN 29\n1 Weche mag Ndalo


2 Samuel 17 - Holy Bible [Luo Bible 2020] - (2Sam 17)\nAhithofel nowachone Abisalom niya, “Kane bed ni an in, to dine ayiero ji alufu apar gariyo kendo awuokgo otieno ma kawuononi mondo alaw Daudi;\nmi amonje kapod ool kendo onyosore. Anami kihondko malich make mi ji duto man kode ring weye. Daneg mana ruoth kende\neka aduog ji duto iri. Ka ngʼat midwaro ngimaneni otho; to ji duto noduog maonge ngʼama nohinyre.”\nWachni ne nenore ni ber ne Abisalom gi jodong Israel duto.\nTo Abisalom nowacho niya, “Luonguru Hushai ja-Arki, mondo en bende wawinj gima owacho.”\nKane Hushai osebiro ire, Abisalom nowacho niya, “Ma e rieko mane Ahithofel osengʼado. Owinjore watim kamano koso? To ka ok kamano to kare nyiswa ane kaka iparo.”\nHushai nodwoko Abisalom niya, “Rieko ma Ahithofel ongʼado kawuononi ok ber.\nIngʼeyo ni wuonu gi joge gin jolweny, bende gin joma ger mana ka ondiek moma nyithinde. Bende nyaka ingʼe ni wuonu en jalweny mongʼith; ok obi nindo kama jolweny nindoe.\nKata mana sani koro osepondo e bur moro kata mana kamachielo; kipo ni en ema okwongo omonjo jogi, ngʼato angʼata mowinjo wachno biro wacho ni, ‘Oseneg jolweny mag Abisalom.’\nKata mana jalweny ma jachir ma chunye chalo gi chuny sibuor, biro kirni ka luoro ohewe, nimar Israel duto ongʼeyo wuonu ni en jalweny kendo ni ji man kode gin jochir.\n“Kuom mano an angʼadoni rieko kama: Chok jo-Israel duto, chakre Dan nyaka Bersheba gin joma ngʼeny ka kwoyo man e dho nam, to in mondo itel nyimgi ka ukedo.\nEka wanamonje kamoro amora minyalo yude kendo wanapodh kuome mana ka thoo momoko e lum maonge ngʼato kuomgi kata achiel manowe kangima.\nKaponi odhi mopondo e dala moro, to jo-Israel duto nokel tonde e dalano kendo wanaywa ohinga mar dalano mi wamuke kwatere e holo ma kata mana bathe matin ok noyudi.”\nAbisalom kod ji duto mag Israel nowacho niya, “Rieko mar Hushai ja-Arki ber moloyo mar Ahithofel.” Nimar Jehova Nyasaye noramo ni nyaka oroch rieko maber mane Ahithofel ongʼado mondo okelni Abisalom masira.\nHushai nonyiso Zadok gi Abiathar, ma jodolo niya, “Ahithofel osengʼado rieko ni Abisalom gi jodong Israel mondo otim ma gi macha, to an bende asengʼado rieko mondo gitim mana kama.\nKoro oruru wach piyo piyo mondo unyis Daudi ni, ‘Kik inindi e dho wath manie thim; to nyaka ingʼadi idhi loka machielo nono to ruoth gi joma ni kode notieki.’ ”\nJonathan gi Ahimaz ne ni En Rogel. Nyako moro ma jatich ne onego ternegi wach, to gin ne giterone ruoth Daudi nikech ne ok gidwar ni ngʼato onegi ka gidonjo e dala maduongʼno.\nTo kata kamano rawera moro nonenogi mowacho ni Abisalom. Omiyo ji ariyogi nowuok piyo kendo negidhi Bahurim e od ngʼat moro. Ne en gi soko e laru mare, kendo negidonjo e iye.\nChi ngʼatno nokawo gimoro ma oumogo soko bangʼe ne omoyo cham e wiye. To onge ngʼama nofwenyo sokono.\nKane jo-Abisalom obiro e od dhakoni, negipenje niya, “Ere Ahimaz gi Jonathan?” Dhakono nodwoko niya, “Ne gisengʼado aora.” Jogi nodwero to ne ok giyudo ngʼato, mine gidok Jerusalem.\nKa jogo nosedhi, ji ariyogi nowuok e soko mi gidhi gitero ni ruoth Daudi wach. Negiwachone niya, “Wuogi ingʼad aora piyo, Ahithofel osengʼado rieko machal kama kuomi.”\nOmiyo Daudi gi ji duto mane ni kode nowuok mongʼado aora Jordan. Kane piny yawore to ne onge ngʼat modongʼ kapok ongʼado Jordan.\nDaudi nodhi Mahanaim, to Abisalom nongʼado aora Jordan kod jo-Israel duto.\nAbisalom noseketo Amasa mondo otel ni jolweny kar Joab. Amasa ne wuod ngʼat moro miluongo ni Jetha, ja-Israel mane okendo Abigael, nyar Nahash mane nyamin Zeruya ma min Joab.\nJo-Israel gi Abisalom nojot e piny Gilead.\nKane Daudi obiro Mahanaim, Shobi wuod Nahash maa Raba e piny jo-Amon, gi Makir wuod Amiel maa Lo Debar, gi Barzilai ma ja-Gilead maa Rogelim,\nnokelo gige nindo gi bakunde to gi gik mochwe gi lowo. Bende negikelo ngano gi shairi, mogo gi cham molodi, oganda gi ngʼor,\nmor kich gi chak mopoto, rombe, cha dhiangʼ mopoto mongʼin ni Daudi gi joge mondo ocham. Nimar negiwacho niya, “Jogi osebedo mool kendo riyo ohewogi e thim.”


Dhano nigi chenro mangʼeny e chunye, to dwaro mar Jehova Nyasaye ema timore.\nChenro ok chopi nikech onge puonj makare, to ka giyudo jongʼad rieko mangʼeny to gichopo.\n Ma e chenro mabiro timore ne piny ngima; ma e bat moserie kuom ogendini duto. Nimar Jehova Nyasaye Maratego osechano mar timo ma, en ngʼa manyalo gengʼe? Oserieyo bade, to en ngʼa manyalo tame?\n Chunya winjo malit. Nyaka karangʼo, yaye Jehova Nyasaye, nyaka karangʼo? Lokri, yaye Jehova Nyasaye, mondo iresa; resa nikech herani ma ok rum.\n Winjuru wachna, yaye od Jakobo, un jo-Israel duto modongʼ, un duto ma aseyiero nyaka aa chakruok kendo ma aserito nyaka aa e nywolu. Kata ka udoko moti ma wiu otimo lwar, to pod An mana en, An ema abiro tingʼou mi aresu. To en ngʼa ma unyalo pimago kata ma unyalo kwano ni rom koda? Koso ere ngʼama dichal koda ma dwapimrego? Jomoko olo dhahabu piny koa ei okepegi kendo pimo fedha e ratil; bangʼe gichulo jatheth, mondo olesnegigo nyasaye, kendo gikulore piny mi gilame. Gitingʼe malo ma gikete e gokgi; eka gikete e kare monego obedie kendo kanyo ema osikoe. Kama oketeno ok onyal chorore. Kata bed ni ngʼato nyalo ywagorene to ok onyal dwoko; bende ok onyal rese e chandruokne. Paruru wachni, keturu e pachu kendo pareuru e chunyu un joma ongʼanyo. Paruru gik mosekadho, gigo mane otimore chon, An e Nyasaye kendo onge moro machielo, bende An e Nyasaye kendo onge moro machalo koda. Anyiso giko mar gimoro mana e kinde mochakore, bende asebedo kahulo gik mapok otimore. Awacho ni: Gima awacho nyaka timre kendo abiro timo gimoro amora mahero. Koa yo wuok chiengʼ nakel winyo mager, koa e piny mabor anakel ngʼato machopo dwarona. Gima asewacho nyaka chop kare, gima asechano ema abiro timo.\nAdier, onge gima Jehova Nyasaye Manyalo Gik Moko Duto nyalo timo e dala ma ok ofwenyo, ne jotichne ma jonabi.\n Angʼo makelo goruok gi dhawo e kindu? Donge gia kuom gombou makedo matek e chunyu? Udwaro ni ubed gi gik moko, to ok uyudgi. Uneko kendo ugombo gige ji, to ok unyal yudo gik mudwarogo. Udhawo kendo ugoru e kindu ngʼato gi ngʼato. Ok uyud gik mudwaro nikech ok ukwa Nyasaye. To kata ka ukwayo Nyasaye, to ok uyud gik mukwayo nikech ukwayo gi paro maricho mondo utimgo dwarou uwegi. Un joma terore! Donge ungʼeyo ni hero piny en chayo Nyasaye? Ngʼato angʼata moyiero e chunye mondo obed osiep piny doko jasik Nyasaye. Koso uparo ni muma wacho kayiem ni chuny Nyasaye moketo mondo odag eiwa nigi nyiego mager. To kata kamano omiyowa ngʼwono maduongʼ moloyo, mano emomiyo Muma wacho niya, “Nyasaye osin gi josunga, to ochiwo ngʼwono ne joma muol.” Omiyo bolreuru e bwo Loch Nyasaye. Kweduru Satan, eka noringu. Suduru but Nyasaye, eka nosud butu. Luokuru lweteu, un jorichogi, kendo pwodhuru chunyu, un joma nigi paro ariyogi. Owinjore ubed gikuyo kendo uywagi, ka ugoyo nduru. Nyiero munyierogo onego olokre ywak, kendo mor mumorgo onego olokre kuyo. Bolreuru e nyim Ruoth Nyasaye eka obiro otingʼou malo. Owetena, kik uketh nying joweteu. Ngʼato angʼata ma wuoyo marach kuom nyawadgi kata mangʼado ni nyawadgi bura nyaka ngʼe ni Chik ema owuoyo kuome marach kendo ongʼadone bura. To ngʼat mangʼado ni Chik bura ok orito Chik nikech osedoko ngʼama ngʼadone bura. Wuon Chik ma bende en Jangʼad bura en achiel kende. En ema onyalo reso kata nego ngʼato. In to in ngʼa mondo ingʼad ni nyawadu bura? Chikuru itu mondo uwinja, un joma wacho niya, “Kawuono kata kiny wanadhi e dala ni, kata e dala cha, mondo wadag kuno higa achiel, mondo walok ohala kuno eka walos pesa.” Ere kaka uwuoyo kamano to ukia gima kiny notimre. Uparo ni ngimau en angʼo? Ngimau chalo mana ka ongʼwengʼo mineno sa matin kende to bangʼe lal nono. Kar wacho kamano to onego uwach mana niya, “Ka Ruoth oyie to wabiro bedo mangima mi watim ma kata macha.” Un to usungoru kendo upakoru! Ngʼeuru ni sunga ma kamano en richo. Kuom mano, ngʼato ka ngʼata mongʼeyo gima ber monego otim, to ok otimo, doko jaricho.\n Eka Yesu nobiro irgi mowachonegi niya, “Teko duto manie polo kod manie piny osemiya. Kuom mano, dhiuru ulos jopuonjre e ogendini duto, kubatisogi e nying Wuoro gi Wuowi kod Roho Maler, kendo kupuonjogi mondo gitim gik moko duto ma asechikou. To awachonu adier ni an kodu ndalo duto, nyaka giko mar ndalo.”\nKane pok ochwe piny, noyierowa kuom Kristo mondo wabed maler kendo maonge songa e nyime.\n Mana kaka ondiki niya, “Onge ngʼama kare, onge kata achiel; Onge ngʼama wach donjone, onge ngʼama dwaro Nyasaye. Ji duto osebaro, giduto gisedoko joma nono; onge ngʼama timo maber, onge kata achiel.” “Dwondgi chalo liete mapok oum; lewgi olony e wacho miriambo.” “Kwiri mar thuond fu ni e lewgi.” “Dhogi opongʼ gi kwongʼ kod weche makech.” “Tiendegi reto kadhi chwero remo; kethruok kod masira ni kamoro amora ma gidhiyoe, kendo ok gingʼeyo yo makelo kwe.” “Ok giluoro Nyasaye kata matin.”\n Nimar osenywolnwa nyathi, adier osemiwa wuowi, kendo loch nobedi e lwete. Noluong nyinge ni Jabura Mahono, Nyasaye Maratego, Wuoro Manyaka Chiengʼ kendo Ruodh Kwe. Lochne gi kwe mare nobed maonge giko. Enobed e kom loch mar Daudi kendo e pinyruodhe, bende enogure motegno ka orite gi adiera kod tim makare, chakre kawuono nyaka chiengʼ. Jehova Nyasaye Maratego notim ma kuom tekone owuon.\nRapar mar Chik 29:29\nGik mopondo duto ni e lwet Jehova Nyasaye ma Nyasachwa, to gik mofwenynwa gin magwa kod nyithindwa nyaka chiengʼ, mondo mi walu weche duto mondiki e kitabuni.\n To ere rachne ka Nyasaye noyiere mar nyiso mirimbe, kendo mar nyiso ji tekone, to osetimo kinda kohore mos amingʼa mak otoyo mirimbe kuom joma owinjore okum, ma gin joma noyik ne tho? Donge dibed ni notimo kamano mondo omi mwandu mar duongʼne ongʼe gi jogo modwaro kecho mane osechano chon ne duongʼ, ma oriwo wan bende, wan moseluongowa, ok kuom jo-Yahudi kende, to kuom joma ok jo-Yahudi bende?\n Un to un jogo moyier. Un jodolo ma joka Ruoth kendo un oganda maler mar Nyasaye mane oyiero mondo ohul tijene miwuoro, kane oluongou mi ua e mudho kendo udonjo e lerne miwuoro. Chon ne ok un ji, to koro un jo-Nyasaye, chon ne pok okechu, to koro osekechu.\n To aneno ni masiche mwaneno ndalogi tin ma ok dipim gi duongʼ mabiro fwenyorenwa. Chwech duto rito gi geno chiengʼ ma nyithind Nyasaye nofwenyre. Gik moko duto mane Nyasaye ochweyo nobedo kayiem nono, ok nikech dwarogi, to nikech dwaro Ngʼat mane ochweyogi, ka en gi geno ni chwech duto chiengʼ moro nowe thuolo mondo kik gitow to giyud thuolo maduongʼ ma nyithind Nyasaye nigo. Wangʼeyo ni chwech Nyasaye duto osebedo ka chur nyaka sani gi rem machal gi muoch makecho. To ok mano kende, to kata wan wawegi ma wan gi olemo mokwongo nyak mag Roho, wachur gie iwa ka pod warito gi siso maduongʼ mondo olokwa yawuot od Nyasaye, chiengʼ ma ringruok nowar. Nimar geno machal kama ema ne oreswae. To geno mineno ok en geno ngangʼ. Koso en ngʼa manyalo geno gima osebedogo? To ka wageno gima pod waongego to warito gino gi kinda.